sagorsarker/bangla-wikipedia huggingface dataset:
রঁদাল কলো মুয়ানি

রঁদাল কলো মুয়ানি (, ; জন্ম: ৫ ডিসেম্বর ১৯৯৮) হলেন একজন ফরাসি পেশাদার ফুটবল খেলোয়াড়। তিনি বর্তমানে ফ্রান্সের পেশাদার ফুটবল লিগের শীর্ষ স্তর লিগ ১-এর ক্লাব নাঁত এবং ফ্রান্স অনূর্ধ্ব-২১ দলের হয়ে একজন আক্রমণভাগের খেলোয়াড় হিসেবে খেলেন। তিনি মূলত একজন কেন্দ্রীয় আক্রমণভাগের খেলোয়াড় হিসেবে খেলে থাকেন।
২০০৫–০৬ মৌসুমে, ফরাসি ফুটবল ক্লাব ভিলেপ্যাঁতের যুব পর্যায়ের হয়ে খেলার মাধ্যমে কলো মুয়ানি ফুটবল জগতে প্রবেশ করেছেন এবং পরবর্তীকালে ত্রেমব্লে, তর্সি এবং নাঁতের যুব দলের হয়ে খেলার মাধ্যমে তিনি ফুটবল খেলায় বিকশিত হয়েছেন। ২০১৫–১৬ মৌসুমে, ফরাসি ক্লাব নাঁত ২-এর হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন। অতঃপর ২০১৬–১৭ মৌসুমে তিনি নাঁতের মূল দলের অন্তর্ভুক্ত হয়েছেন। পরবর্তীকালে, তিনি বুলনিয়ের হয়ে খেলেছেন।
২০২০ সালে, কলো মুয়ানি ফ্রান্স অনূর্ধ্ব-২১ দলের হয়ে ফ্রান্সের বয়সভিত্তিক পর্যায়ে অভিষেক করেছিলেন।
রঁদাল কলো মুয়ানি ১৯৯৮ সালের ৫ই ডিসেম্বর তারিখে ফ্রান্সের বঁদিতে জন্মগ্রহণ করেছেন এবং সেখানেই তার শৈশব অতিবাহিত করেছেন। তিনি কঙ্গোলীয় বংশোদ্ভূত।
কলো মুয়ানি ফ্রান্স অনূর্ধ্ব-২১ দলের হয়ে খেলার মাধ্যমে ফ্রান্সের প্রতিনিধিত্ব করেছেন। ২০২০ সালের ৮ই অক্টোবর তারিখে তিনি লিশটেনস্টাইন অনূর্ধ্ব-২১ দলের বিরুদ্ধে ম্যাচে ফ্রান্স অনূর্ধ্ব-২১ দলের হয়ে আন্তর্জাতিক পর্যায়ে অভিষেক করেছেন। তিনি ২০২১ উয়েফা ইউরোপীয় অনূর্ধ্ব-২১ চ্যাম্পিয়নশিপের জন্য ২০২১ সালের মার্চ মাসে প্রকাশিত ২৩ সদস্যের ফ্রান্স অনূর্ধ্ব-২১ দলে স্থান পেয়েছেন। তিনি ২০২০ সালের ১৬ই নভেম্বর তারিখে সুইজারল্যান্ড অনূর্ধ্ব-২১ দলের বিরুদ্ধে ফ্রান্সের বয়সভিত্তিক দলের হয়ে প্রথমবারের মতো গোল করেছেন।
২০২১ সালের ফেব্রুয়ারি মাসে গুজব ছড়িয়ে পড়ে যে ২০১৮ সালে উইলিয়াম সালিবা দ্বারা ধারণকৃত একটি বিতর্কিত ভিডিওর বিষয়বস্তু ছিল কলো মুয়ানি, উক্ত ভিডিওতে একজন ফ্রান্সের এক তরুণ আন্তর্জাতিক খেলোয়াড় তাকে স্পর্শ করতে এবং হস্তমৈথুন করতে দেখা যায়। তবে কলো মুয়ানি ফ্রান্সের যুব দলে সালিবার মতো একই ড্রেসিংরুমে থাকার বিষয়টি সামাজিক যোগাযোগ মাধ্যমে অস্বীকার করেছেন।
মাদান (দাস)

মাদান (ميداس) হাদীসে বর্ণিত মুহাম্মদের দাস ছিলেন। 
তিনি ছিলেন একজন আফ্রিকান দাস। ৬২৮ খ্রিস্টাব্দে রিফাহ বিন জায়েদ নামে এক ব্যক্তি মুহাম্মাদকে দিয়েছিলেন।
খাইবার যুদ্ধে মদিনা থেকে ৩৬০ কিমি উত্তরে ওয়াদিউল কুরা নামক স্থানে, গণীমতের মাল থেকে একটি আলখাল্লা চুরির জন্য তাকে তীর মারা হয়েছিল।
আলীর মতো বাঁচ, হোসাইনের মতো মর

আলীর মতো বাঁচ, হোসাইনের মতো মর শিয়া মুসলিমদের একটি ধর্মীয় স্লোগান, এখানে শহীদ আলী এবং তাঁর পুত্র হোসাইনকে উল্লেখ করা হয়েছে।
ইমাম আল-বাহের মসজিদ

ইমাম আল-বাহের মসজিদ ছিল() ইরাকের মসুলে অবস্থিত একটি ঐতিহাসিক মসজিদ। জেনগি রাজবংশের শাসক বদর আল-দীন লুলু তার মৃত্যুর একই বছরে মসজিদটি চালু করেন।
এতে ইমাম আল-বাহেরের সমাধি ছিল, যা নামাজের হলের পাশে অবস্থিত ছিল।
মাজারের দরজা নীল মার্বেল দিয়ে তৈরি করা হয়েছিল এবং মার্বেল দিয়ে তৈরি স্তরগুলিতে কুরআনের আয়াতুল কুরসীর (সিংহাসন) আয়াত খোদাই করা ছিল। ইরাকি ঐতিহ্য সংরক্ষণের মাধ্যমে সমাধিটি বাগদাদের আরব্য ঐতিহ্যের জাদুঘরে স্থানান্তরিত করা হয়। মিহরাব সমাধির দক্ষিণ পাশে অবস্থিত, যেটি নীল মার্বেল দিয়ে তৈরি এবং কুরআনের আয়াত দিয়ে সজ্জিত ছিল। নামাজের হলটি ১৭ মিটার (৫৬ ফুট) গম্বুজ নিয়ে গঠিত ছিল। মসজিদে একটি ইস্পাত মিনারও ছিল।
২০১৪ সালে ইসলামিক স্টেট অব ইরাক অ্যান্ড দ্য লেভান্টের বিস্ফোরকের মাধ্যমে মসজিদটি ধ্বংস হয়েছিল।
লিভারপুল মুসলিম সোসাইটি

লিভারপুল মুসলিম সোসাইটি ইংল্যান্ডের লিভারপুলের একটি মুসলিম সমিতি। ১৯৫৩ সালে লিভারপুলের মুসলিম সম্প্রদায়ের সদস্য প্রয়াত আলহাজ্জ্ব আলী হিজাম কর্তৃক প্রতিষ্ঠিত, তখন এটি তাঁর বাড়ি থেকে পরিচালিত হতো। এই সমিতি কর্তৃক পরিচালিত আল-রহমা মসজিদটি সম্প্রসারণের পরে ১৯৬০ এর দশক থেকেই সমিতিটি এর বর্তমান স্থানে রয়েছে। শুক্রবারে মসজিদে ২,০০০ থেকে ২,৫০০ লোকের থাকার ব্যবস্থা রয়েছে। এখানে প্রতিদিন প্রার্থনা এবং নিখরচায় খাবার, বয়স্কদের জন্য একটি দিবাকেন্দ্র, শিশুদের জন্য ক্রীড়া ক্লাব এবং সাপ্তাহিক আরবি পাঠের ব্যবস্থা রয়েছে। মসজিদটি লিভারপুলের এল৮ এলাকায় দুটি বৃহত বাড়ির মালিক ও পরিচালনাও করে, যার মধ্যে বেশ কয়েকটি নিজেদের ফ্ল্যাট রয়েছে।
লুবনা বিনতে হাজর

লুবনা বিনতে হাজর () আবদুল মুত্তালিবের স্ত্রী এবং আবু লাহাবের মা ছিলেন।
তার বাবা হাজর ইবনে আব্দমানাফ ইবনে দাতির ইবনে হুবাশিয়া ইবনে সলুল ইবনে কাব ইবনে আমর, ছিলেন বনু খুজাহ উপজাতির। তার মা, হিন্দ বিনতে 'আমর ইবনে কাব ইবনে সাদ ইবনে তাইম ইবনে মুররা ছিলেন কুরাইশের বনু তাইম বংশের, সুতরাং আবু বকরের আত্মীয় ছিলেন। হিন্দের মা ছিলেন সওদা বিনতে জুহরা ইবনে কিলাব, হিন্দ আমিনা বিনতে ওয়াহাবের প্রথম চাচাত বোন এবং লুবনা ইসলামিক নবী মুহাম্মদের দ্বিতীয় চাচাত বোন ছিলেন।
আবদুল-মুত্তালিবের সাথে তার বিবাহের মাধ্যমে লুবনার এক পুত্র হয়েছিল নাম আবদুল-উজ্জা, তবে তিনি আবু লাহাব ("শিখা মানব") হিসাবে পরিচিত ছিলেন, তাঁর সৌন্দর্যের কারণে। 
পরবর্তীকালে মুসলিম ঐতিহাসিকদের মতে লুবনা "আল-সামাজিজ" নামে পরিচিত ছিল, যার অর্থ "অশুভ" (কুৎসিত) বা "কোনও ভাল গুণহীন" হতে পারে।
পাকিস্তান নৌবাহিনী প্রধান

পাকিস্তান নৌবাহিনী প্রধান বা ইংরেজিতে চীফ অব দ্য নেভাল স্টাফ অব পাকিস্তান হচ্ছে পাকিস্তান নৌবাহিনীর সর্বোচ্চ পদ। ১৯৪৭ সালে পাকিস্তান রাষ্ট্রটির স্বাধীনতার পরপরই এই পদটি চালু হয় তবে তখন এর নাম ছিলো পাকিস্তান নৌবাহিনীর সর্বাধিনায়ক বা কমান্ডার-ইন-চীফ অব দ্য পাকিস্তান নেভি। ১৯৭২ সালে নৌবাহিনী প্রধান চীফ অব নেভাল স্টাফ নামে পরিচিতি পান। নৌপ্রধানের নিয়োগ হয় পাকিস্তানের রাষ্ট্রপতির দ্বারা দেশটির প্রধানমন্ত্রীর সুপারিশক্রমে।
পাকিস্তানের সশস্ত্র বাহিনী এবং সমগ্র পাকিস্তান রাষ্ট্রে নৌবাহিনী প্রধান একটি গুরুত্বপূর্ণ পদ। পাকিস্তান নৌবাহিনী রাষ্ট্রটির সমুদ্র সীমা রক্ষায় গুরু দায়িত্ব পালন করা সহ চোরাচালানিদের ধরা সহ শান্তিকালীন সময়ে সহ প্রতিবেশী দেশ ভারতের সঙ্গে বৈরিতা বজিয়ে রাখার ক্ষেত্রে একটি গুরুত্বপূর্ণ সংস্থা হিসেবে কাজ করে, সে হিসেবে নৌবাহিনী প্রধান পাকিস্তানের শীর্ষ ব্যক্তিদের একজন বিবেচিত হন।
পাকিস্তান নৌবাহিনী প্রধান পাকিস্তান নৌবাহিনীর প্রধান অধিনায়ক হিসেবে কাজ করেন, তিনি নৌবাহিনীর শীর্ষ অ্যাডমিরালদের একজন।
১৯৪৭ সালের ১৪ই আগস্ট পাকিস্তান রাষ্ট্রটি তৈরি হবার সঙ্গে সঙ্গে পাকিস্তান নৌবাহিনীও তৈরি হয়, ব্রিটিশ ভারতের রাজকীয় ভারতীয় নৌবাহিনীর মুসলিমরা রাজকীয় পাকিস্তান নৌবাহিনী গড়ে তোলেন, যদিও একেবারে শুরুর দিকে পাকিস্তান নৌবাহিনীর উঁচু পর্যায়ের কর্মকর্তারা প্রায় সবাই ইংরেজ ছিলেন। ব্রিটিশ রাজকীয় নৌবাহিনীর রিয়ার অ্যাডমিরাল পদবির কর্মকর্তা পাকিস্তান নৌবাহিনীর ফ্ল্যাগ অফিসার কমান্ডিং হচ্ছিলেন ১৯৫৩ সাল পর্যন্ত, এই বছর রিয়ার অ্যাডমিরাল সিদ্দিক চৌধুরী নামের একজন স্থানীয় পাকিস্তানি নৌবাহিনীর শীর্ষ নেতৃত্বে আসেন। ১৯৪৭ সাল থেকে ১৯৭৫ সাল পর্যন্ত নৌ সদর করাচিতে ছিলো; '৭৫ সনে তা ইসলামাবাদে স্থানান্তরিত হয়ে যায়।
ভারত-পাকিস্তান যুদ্ধ ১৯৬৫তে পাকিস্তান নৌবাহিনী প্রধান ছিলেন অ্যাডমিরাল আফজাল রহমান খান, যার নেতৃত্বে পাকিস্তান নৌবাহিনী ভারতীয় নৌবাহিনীর বিরুদ্ধে যুদ্ধে অবতীর্ণ হয় এবং শত্রুকে উপর্যুপরি ঘায়েল করতে সক্ষম হয়। 'অপারেশন দোয়ারকা' নামের নৌ সমরাভিযানের সাফল্যে রাষ্ট্রপতি আইয়ুব খান অনেক খুশী হয়েছিলেন এবং নৌবাহিনীর অনেক সদস্য যুদ্ধে বীরত্বপূর্ণ অবদান স্বরূপ পদক পেয়েছিলো।
পাকিস্তান নৌবাহিনীর সদর দপ্তর ১৯৭৫ সাল পর্যন্ত করাচিতে ছিলো; এই বছর তা ইসলামাবাদে স্থানান্তরিত হয়ে যায়।
মাস্তা মসজিদ

প্রাচীন মাস্তা মসজিদ রংপুর বিভাগের গাইবান্ধা জেলার গোবিন্দগঞ্জ উপজেলার একটি অতি প্রাচীন মসজিদ। গোবিন্দগঞ্জ উপজেলা সদর হতে প্রায় ০৩ কি.মি. দক্ষিণে এবং কামারদহ ইউনিয়নের ফাঁসিতলা বাজার হতে ০১ কি.মি. উত্তরে মহাসড়কের পশ্চিম পার্শ্বে এই মসজিদটি অবস্থিত। গোবিন্দগঞ্জ উপজেলায় পুরাতন মসজিদ গুলোর মধ্যে প্রাচীন মাস্তা মসজিদ স্থাপত্যের অপর একটি নিদর্শন।
কামারদহ ইউনিয়নের মাস্তা গ্রামের প্রাচীন লাল মসজিদটিই মাস্তা মসজিদ নামে পরিচিত। মসজিদ এলাকার জনশ্রুতি মতে এককালে এই এলাকায় বাদশা ফকির নামে একজন প্রভাবশালী ও ধর্মপরায়ন ব্যক্তির বাস ছিল। তিনি এ মসজিদটি প্রতিষ্ঠা করেন। তার ও তার উত্তারসুরীর আসল পরিচয় আজও মেলেনি। প্রকৃতপক্ষে মসজিদটি কোন সময় নির্মিত হয়েছে তা কোন সূত্র থেকেই আজও জানা যায়নি। তবে মসজিদের নির্মাণ কৌশল ও মোঘল আমলের মসজিদ স্থাপত্যের বৈশিষ্ঠ্যের সূত্র ধরে অনুমান করা যায় মাস্তা মসজিদটি মোঘল আমল ১৬ শতকের দিকে কোন এক সময় নির্মিত হয়েছিল।
মসজিদটির দৈর্ঘ্য ৩৫ ফুট এবং প্রস্ত ১৬ ফুট। চার কোণে চারটি স্তম্ভ রয়েছে। একই আকারের তিনটি গম্বুজ আছে। দরজা তিনটি, কোন জানালা নেই। ভিতরে দুই সারিতে নামাজ আদায় হয়ে থাকে।
হোসেইন মোদাররেসি

অধ্যাপক হোসেইন মোদাররেসি তাবাতাবায়ী (ফার্সি: حسين مدرسى طباطبايى; জন্ম ১৯৫২ বা ১৯৪২) একজন নেতৃস্থানীয় মুসলিম আইনবিদ এবং আইন বিষয়ক অধ্যাপক।
তিনি কওমের ইসলামি মাদ্রাসায় ভর্তি হন। সেখানে তিনি ইসলামি দর্শন, ধর্মতত্ত্ব এবং আইন বিষয়ে ঐতিহ্যবাহী ইসলামি শিক্ষা লাভ করেন। সবশেষে তিনি ইজতিহাদের একটি প্রশংসাপত্র লাভ করেন। তিনি ইসলামি ধর্মীয় শিক্ষার সর্বোচ্চ ডিগ্রি অর্জন করেন। ১৯৮২ সালে তিনি পিএইচডির মাধ্যমে তার শিক্ষা সমাপ্ত করেন। এর আগে তিনি সেখানে বহু বছর অধ্যাপনা করেছিলেন।
তিনি ১৯৮৩ সাল থেকে প্রিন্সটন বিশ্ববিদ্যালয়ের অধ্যাপক ছিলেন, যেখানে তিনি পাশ্চাত্য শিক্ষার বায়ার্ড ডজ অধ্যাপক হিসেবে দায়িত্ব পালন করেন।
তিনি একই সাথে ১৯৮৮ সাল থেকে অক্সফোর্ডের সেন্ট অ্যান্টনি কলেজে গোলস্তানেহ ফেলো এবং ১৯৯০ সাল থেকে কলম্বিয়া বিশ্ববিদ্যালয়ের স্কুল অফ ইন্টারন্যাশনাল অ্যান্ড পাবলিক অ্যাফেয়ার্স-এর সিনিয়র রিসার্চ স্কলার ছিলেন। তিনি কিছু সময় প্যারিস ইয়েল ল স্কুল এবং হার্ভার্ডের ইকোল ডেস হাউটস এটুডস এন সায়েন্সেস সোশ্যালেসের মতো অন্যান্য প্রতিষ্ঠানেও শিক্ষকতা করেছেন। এখানে তিনি ২০০৭ সালে হার্ভার্ড ল স্কুলে দুটি পবিত্র মসজিদের ভিজিটিং প্রফেসর অফ ল-এর তত্ত্বাবধায়ক ছিলেন।
তিনি প্রায় ত্রিশটি বই এবং ইংরেজি, আরবি এবং ফার্সি ভাষার অনেক প্রবন্ধের লেখক। ইংরেজিতে তার বইগুলির মধ্যে রয়েছে "খারাজ ইন ইসলামিক ল" (লন্ডন ১৯৮৩), "অ্যান ইন্ট্রোডাকশন টু শিয়ী ল" (লন্ডন ১৯৮৪), "ক্রাইসিস অ্যান্ড কনসোলিডেশন ইন দ্য কালেকাল অফ শিয়া ইসলাম" (প্রিন্সটন, ১৯৯৩), এবং "ট্র্যাডিশন অ্যান্ড সারভাইভাল, আ বাইবেলোগ্রাফিক্যাল সারভে অফ আরলি শি'ইট লিটারেচার" (অক্সফোর্ড, ২০০৩)।
জেইন ওদ-দ্বীন মিনার

জেইন ওদ-দ্বীন মিনারটি ইরানের কাশনে অবস্থিত একটি ঐতিহাসিক মিনার। খাজে জেইন ওদ-দ্বীন মিনারটি প্রতিষ্ঠা করেন। তিনি পঞ্চদশ শতাব্দীর তিমুরিদ যুগের অন্যতম গণ্যমান্য ব্যক্তি ছিলেন। তিনি মিনার পাশে একটি খানকাহও নির্মাণ করেছিলেন। 
মনে করা হয় মিনারটি মূলত ৪৭ মিটার উঁচু ছিল। তবে কাশনের গভর্নর ও মেয়রের মতে ১৯৩১ সালে মিনারটির অর্ধেকেরও বেশি ধ্বংস হয়ে যায়। কয়েক শতাব্দীজুড়ে শক্তিশালী ভূমিকম্পগুলি মিনারটিকে খর্বাকার করে তুলেছিল।
জিয়ার মিনার

জিয়ার মিনারটি ইরানের এসফাহন প্রদেশে অবস্থিত একটি ঐতিহাসিক মিনার।
মিনারটি এসফাহন শহর থেকে ৩৩ কিলোমিটার পূর্বদিকে অবস্থিত। জায়ান্দারুদের দক্ষিণে জিয়ার গ্রামের নিকটে মিনারটি অবস্থিত।
মিনারটি ৫১ মিটার উঁচু। এসফাহন প্রদেশের সরবান মিনারের পরে দ্বিতীয় সর্বোচ্চ ঐতিহাসিক মিনার। এসফাহন প্রদেশের একমাত্র তিন তলা বিশিষ্ট মিনার। সময়ের পরিক্রমায় মিনারটির উচ্চতা হ্রাস পায়নি। মিনারের কুফিক শিলালিপিতে নির্মাণের কোন তারিখ উল্লেখ করা হয়নি। তবে সেলজুকিড যুগের মিনারগুলির সাথে মিল থাকার কারণে এটি দ্বাদশ শতাব্দীতে নির্মিত হয়েছে বলে অনুমান করা হয়। মিনারের মুকুটে ফিরোজা টাইলস রয়েছে। 
মিনারে সর্পিল সিঁড়ি এখনও রয়েছে এবং সেই সিঁড়ি বেয়ে মিনারের চূড়ায় যাওয়া যায়। মিনারের তৃতীয় তলা থেকে বার্সিয়ান মসজিদ এবং মিনার দেখা যায়।
সেন্ট মেরি (চলচ্চিত্র)

সেন্ট মেরি () ইরানি পরিচালক শাহরিয়ার বাহরানির ২০০০ সালের একটি ইরানি চলচ্চিত্র। চলচ্চিত্রটি কুরআন ও ইসলামী ঐতিহ্যের উপর ভিত্তি করে ঈসার মাতা মরিয়মের জীবনী চিত্রিত করেছে।
খ্রিস্টপূর্ব ১৬ খ্রিস্টাব্দে জেরুজালেমের মানুষ ইমরানের ছেলের জন্মের অপেক্ষায় রয়েছে। বহুল প্রত্যাশিত "মশীহ" এর পরিবর্তে ইমরান এবং আন্নার একটি মেয়ে জন্মগ্রহণ করে। তার নাম মেরি, যার অর্থ "ইশ্বরের দাস"। ছয় বছর বয়সে মরিয়মকে মন্দিরে উপস্থাপন করা হয় এবং ষোল বছর বয়স না হওয়া পর্যন্ত পুরোহিতের রক্ষণাবেক্ষণে সেখানেই থাকেন।
নির্জনতায় থাকাকালীন, মেরি তার সমস্ত সময় শ্রম ও প্রার্থনায় ব্যয় করেন এবং ইহুদি পুরোহিতের মাধ্যমে হয়রানির স্বীকার হন। তিনি এমন পবিত্রতা অর্জন করেছিলেন যে জিবরাঈল স্বর্গদূত হয়ে তাঁর কাছে উপস্থিত হয়ে ভবিষ্যদ্বাণী করেছিলেন তিনি একজন পবিত্র পুরুষের জন্ম দেবেন। পরে তিনি যিশুর জন্ম দেন।
চলচ্চিত্রটি সেন্ট মেরির জীবন এবং যীশুর জন্মের গল্পকে ভিত্তি করে তৈরি করা হয়েছে- যিনি কুরআনের ১৯ নং আয়াতের মতো ধ্রুপদী উৎসের উপর ভিত্তি করে ইসলামিক ঐতিহ্যের একজন ভাববাদী। সেন্ট মেরি চরিত্রের পাশাপাশি এই ছবিতে নবী যাকারিয়ার ধার্মিক চরিত্রও দেখানো হয়েছিল, যিনি ইসলামে সেন্ট মেরির অভিভাবক ছিলেন।
দুই ঘণ্টা ব্যাপী চলচ্চিত্রটি মূলত ফার্সি ভাষায় ছিল কিন্তু উইলাইয়াহ নেটওয়ার্ক এটিকে ইংরেজিতে ডাবিং করেছে যা রেড অ্যাঞ্জেল মিডিয়া হংকং-এ রেকর্ডিং হয়েছে এবং এর ইংরেজি সাবটাইটেল সহ আরেকটি সংস্করণও রয়েছে। ১৯ আগস্ট ২০০৭ সালে ব্রিটিশ আইটিভির তথ্যচিত্র দ্য মুসলিম জেসাস-এ ছবিটির ফুটেজ ব্যাপকভাবে ব্যবহৃত হয়।
ফুলের গন্ধে ঘুম আসে না

ফুলের গন্ধে ঘুম আসে না হচ্ছে ১৯৮৫ সালে প্রকাশিত হুমায়ুন আজাদ লিখিত একটি কিশোর সাহিত্য। হুমায়ুন আজাদ তার নিজের মেয়ে মৌলীকে এই বই উৎসর্গ করে লিখেছিলেন এবং বইটি আজাদের নিজের রাড়িখাল গ্রামের জীবন নিয়েই লিখিত ছিলো।
ঝর্না রহমান

ঝর্না রহমান (জন্ম: ২৮ জুন ১৯৫৯) একজন বাংলাদেশি গল্পকার, কবি, ঔপন্যাসিক, প্রাবন্ধিক, সংগীতশিল্পী ও শিশুসাহিত্যিক। তিনি ১৯৮০-এর দশক থেকে গল্প, উপন্যাস, প্রবন্ধ-নিবন্ধ, নাটক, কবিতা, ছড়া, ভ্রমণ, শিশুসাহিত্য রচনা করে আসছেন। তার প্রকাশিত বইয়ের সংখ্যা প্রায় ৬০টি। পেশাজীবনে তিনি বীরশ্রেষ্ঠ নূর মোহাম্মদ পাবলিক কলেজের বাংলা বিভাগীয় প্রধান হিসেবে কর্মরত ছিলেন। বর্তমানে তিনি অগ্রসর বিক্রমপুর ফাউন্ডেশনের যুগ্ম সাধারণ সম্পাদকের দায়িত্ব পালন করছেন। বাংলা ভাষার কথাসাহিত্যে বিশেষ অবদানের জন্য তিনি ২০২১ সালে অনন্যা সাহিত্য পুরস্কার-১৪২৭ এবং বাংলা একাডেমি সাহিত্য পুরস্কার লাভ করেন।
ঝর্না রহমান ১৯৫৯ সালের ২৮শে জুন তৎকালীন পূর্ব পাকিস্তানের (বর্তমান বাংলাদেশ) ঢাকায় জন্মগ্রহণ করেন। তার পিতা মো. মোফাজ্জল হোসেন এবং মাতা রহিমা বেগম। তার গ্রামের বাড়ি বিক্রমপুর তথা মুন্সীগঞ্জ জেলার কেওয়ারে।
তাওযীহুল কুরআন

তাওযীহুল কুরআন () দেওবন্দি ইসলামি পণ্ডিত ও বিংশ শতাব্দীর অন্যতম শ্রেষ্ঠ মুফাসসির মুহাম্মদ তাকি উসমানির উর্দু ভাষায় রচিত একটি আধুনিক ও জনপ্রিয় তাফসির গ্রন্থ। ২০০৮ সালে এটি প্রথম প্রকাশিত হয়। লেখক প্রায় সাড়ে তিন বছর সময় নিয়ে এটা রচনা করেছেন, যার বেশিরভাগ লিখেছেন ভ্রমণকালে। লেখকের পরিচিতি ও পাণ্ডিত্যের খ্যাতির কারণে এটি অল্প সময়ে বিপুল পাঠকপ্রিয়তা লাভ করে। অনেক ভাষায় এর অনুবাদ সম্পন্ন হয়েছে। লেখকের দাবি অনুসারে, গ্রন্থটির রচনাশৈলী আক্ষরিকও নয়, আবার খুুুব স্বাধীনও নয়। বিভিন্ন সংস্করণের পাশাপাশি এটি পিডিএফ, মোবাইল অ্যাপ, অডিও আকারেও উপলব্ধ।
লেখক ২০০৮ সালে এই গ্রন্থটি রচনার কাজ সমাপ্ত করেন। রচনার কাজ শুরুর পর শেষ হওয়া পর্যন্ত প্রায় সাড়ে তিন বছর, যার বেশিরভাগ সময় তিনি ভ্রমণরত অবস্থায় কাজ করেছেন। গ্রন্থটি বঙ্গানুবাদের কাজে তত্ত্বাবধান করেছেন লেখকের শীর্ষস্থানীয় শিষ্যদের অন্যতম মুহাম্মদ আব্দুল মালেক। তার অনুরোধে এটির পূর্ণাঙ্গ বঙ্গানুবাদ করেন আ.ব.ম. সাইফুল ইসলাম। মাকতাবাতুল আশরাফ থেকে ২০১০ সালের এপ্রিলে এর ১ম খণ্ড, অক্টোবরে ২য় খণ্ড এবং ২০১১ সালের এপ্রিলে সর্বশেষ খণ্ড প্রকাশিত হয়। ভারতের ফরিদ বুক ডিপো থেকে এর হিন্দি অনুবাদ প্রকাশিত হয়েছে।
গ্রন্থটি রচনার কারণ উল্লেখ করে লেখক বলেছেন,
এ অনুবাদটি সম্পূর্ণ আক্ষরিক নয়, আবার এমন স্বাধীনও নয় যে, কুরআনের শব্দমালা থেকে দূরে সরে গেছে। সহজ ও সুস্পষ্টকরণের প্রতি লক্ষ্য রাখার সাথে সাথে পূর্ণ চেষ্টা করা হয়েছে যাতে অনুবাদ কুরআনের শব্দশৈলীর কাছাকাছি থাকে। শব্দের ভেতর যেখানে একাধিক তাফসীরের অবকাশ আছে, সেখানে সেই অবকাশ যাতে অনুবাদের ভেতরও থাকে সে দিকেও লক্ষ রাখা হয়েছে। আর যেখানে তা সম্ভব হয়নি, সেখানে সালাফ তথা পূর্বসূরীদের ব্যাখ্যার আলােকে যে তাফসীর লেখকের নিকট সর্বাপেক্ষা সঠিক মনে হয়েছে, সেই অনুযায়ী অনুবাদ করা হয়েছে। ব্যাখ্যামূলক টীকায় কেবল এই দিকে লক্ষ রাখা হয়েছে যে, অনুবাদ পড়ার সময় আয়াতের মর্ম অনুধাবনে পাঠক কোথাও সমস্যার সম্মুখীন হলে যাতে টীকার সাহায্যে তার নিরসন করতে পারে। দীর্ঘ ব্যাখ্যা বিশ্লেষণ ও তাত্ত্বিক আলােচনা-পর্যালােচনার অবতারণা করা হয়নি। সংক্ষিপ্ত টীকাসমূহে ছাঁকা কথাও পরিবেশনের চেষ্টা করা হয়েছে।
মূল গ্রন্থের শুরুতে লেখক গ্রন্থ নিয়ে একটি সংক্ষিপ্ত ভূমিকা লিখেছেন। তারপর "‘ওহী কী ও কেন?’" শিরোনামে একটি আলোচনার অবতারণা করা হয়েছে। যার আলোচ্য বিষয়সমূহের মধ্যে রয়েছে: ওহীর প্রয়োজনীয়তা, ওহী নাযিলের পদ্ধতি, কুরআন নাযিলের তারিখ, সর্বপ্রথম আয়াত, মক্কি ও মাদানি আয়াত, পর্যায়ক্রমিক অবতরণ, শানে নুযূল, কুরআন সংরক্ষণের ইতিহাস, পারা, রুকু, ওয়াকফ, তাফসীর শাস্ত্র ইত্যাদি। প্রত্যেক সূরার শুরুতে “পরিচিতি” শিরোনামে সূরাটি নিয়ে কিছু প্রাসঙ্গিক আলোচনা রয়েছে। তারপর পর্যায়ক্রমে লেখক প্রথমে কুরআনের আয়াতের অনুবাদ করেছেন। তারপর অনূদিত আয়াতের সংক্ষিপ্ত ব্যাখ্যা সংযুক্ত করা হয়েছে। এই রীতি শেষ পর্যন্ত অনুসরণ করা হয়েছে। বাংলা অনুবাদের প্রথম খণ্ডে মুহাম্মদ তাকি উসমানির শীর্ষস্থানীয় শিষ্যদের অন্যতম মুহাম্মদ আব্দুল মালেকের কুরআন নিয়ে একটি ভূমিকা আছে, তৃতীয় খণ্ডেও তার একটি ভূমিকা আছে যার শিরোনাম “কুরআন বুঝার চেষ্টা: কিছু নিয়ম-কানুন”। খণ্ড অনুযায়ী আলোচিত সূরা সমূহ:
নতুন তীর্থ

নতুন তীর্থ হল একটি জনপ্রিয় বাংলা চলচ্চিত্র যা পরিচালনা করেন সুধীর মুখার্জী। এই চলচ্চিত্রটি ১৯৬৪ সালে প্রোডাকশান সিন্ডকেট প্রাঃ লিঃ ব্যানারে মুক্তি পেয়েছিল এবং এই চলচ্চিত্রটি সংগীত পরিচালনা করেছিলেন হেমন্ত মুখোপাধ্যায়। এই চলচ্চিত্রটির মুখ্য চরিত্রে অভিনয় করেন উত্তম কুমার, সুলতা চৌধুরী, ছায়া দেবী, তরুণ কুমার।
রেওয়া বিভাগ

রেওয়া বিভাগ হ'ল ভারতের মধ্য প্রদেশ রাজ্যের প্রশাসনিক ভৌগোলিক একক যা উত্তর প্রদেশ, ছত্তিশগড় এবং মধ্য প্রদেশের বাঘেলখণ্ড অঞ্চলের সীমান্তবর্তী রাজ্যের উত্তর-পূর্ব অংশে অবস্থিত। রেওয়া বিভাগের প্রশাসনিক সদর দফতর। ২০১০ সালের হিসাবে, বিভাজন নিয়ে গঠিত জেলা এর রেওয়া, সাতনা, সিধি এবং সিংরাউলি জেলা। বিভাগটি মধ্য প্রদেশের বাঘেলখণ্ড অঞ্চলের একটি অংশ গঠন করে। রেওয়ার কোঠি কম্পাউন্ড এলাকায় বিভাগীয় সদর দফতর।
নাদান পান্তু কালি

নাদান পান্তু কালি হল কোট্টায়ম, মুভাত্তুপুজা তালুক এবং পাথানামথিত্তা জেলার কয়েকটি অঞ্চলের একটি জনপ্রিয় খেলা। ১০০ বছর আগে কোট্টায়মে এই খেলার উৎপত্তি। ১৯৫০ এবং ৬০ এর দশকে এখানে প্রচুর ক্রীড়া-প্রতিযোগিতা অনুষ্ঠিত হয়েছিল ​তবে ২০১২ সালে অল কেরালা নেটিভ বল ফেডারেশন গঠনের মাধ্যমে এই ক্রীড়াটি জনপ্রিয় হয়।​ যদিও খেলাটি কোট্টায়ম জেলায় বেশি জনপ্রিয়। এটি পাথানামথিত্তা এবং আলাপ্পুঝাতেও বেশ জনপ্রিয়। বয়সের কোনও প্রতিবন্ধকতা নেই এবং এমনকি ৫৪ বছর বয়সের লোকেরাও এটি খেলতে পারে। ​এটি সাধারণত ওনামের সময় খেলা হয়। 
মানারাড, পুথুপ্পালি, থোট্টাক্কাদু, তিরুভানচুর, মীনাদম, মঙ্গনাম, কুরিচি, ভালকোম, পাম্পাদি প্রভৃতি গ্রামে এই খেলাটি হয়ে থাকে। খুব বেশি অর্থ না থাকায় এবং তরুণ প্রজন্ম ক্রিকেটের প্রতি বেশি আগ্রহী হওয়ায় এই খেলার জনপ্রিয়তা কমে যাচ্ছে।
ক্রিকেটের মতোই এই খেলায় দুটি দল রয়েছে যার প্রত্যেকটিতে সাতজন করে খেলোয়াড় থাকে। ​এটি ৩৫ মিটার x ৭৫ মিটারের কোর্টে খালি পায়ে খেলা হয়। এক প্রান্তে, দৈর্ঘ্যে ৩৫ মিটার এবং প্রস্থে ৭ মি মাপের একটি স্থান নির্ধারণ করা থাকে। এই স্থানটি ভেট্টুকালম নামে পরিচিত। ​বলটি নুন দিয়ে শুকানো চামড়া দিয়ে তৈরি হয়। ক্রীড়াটি ৬টি ইনিংস (ভারা) ধরে খেলা হয়। প্রতিটি ইনিংসে, উভয় দলকে "ভেট্টু" করার অনুমতি দেওয়া হয়। সেইসময় তারা স্কোর শুরু করে এবং অন্য দলটি স্কোর করা থেকে বাধা দেয়। স্কোরিং পয়েন্টগুলি গোনা হয় এইভাবে,- ওট্টা, পেট্টা, পিড়িয়ান, থালম, কীঝু, ও ইন্দান। এরপরে পুনরাবৃত্তি হয়। 
‘ওট্টা’ হল বলটি ছুড়ে দিয়ে একই হাত দিয়ে আঘাত করা, ‘পেট্টা’ হল বলটি ছুঁড়ে মারার পরে অন্য হাত দিয়ে আঘাত করা, ‘পিড়িয়ান’ হল এক হাত পিছনে রেখে বলটিকে আঘাত করা, 'থালম' হল তালে তালে উরুতে আঘাত করে বল মারা, ‘কীঝু’ হল একটি পা সামান্য তুলে তার নিচে দিয়ে বলটি ছোঁড়া। খেলোয়াড়কে বলটি মারতে হয়। সবার শেষে 'ইন্দান', যেখানে বলটি বাতাসে নিক্ষেপ করা হয় এবং সেটি মাটি স্পর্শ করার আগে পা দিয়ে বল মারতে হয়।
যে দলটি ইনিংস থেকে সর্বাধিক পয়েন্ট অর্জন করে তারা জিতে যায়।
প্রতিযোগিতার মরসুম জানুয়ারি থেকে মে পর্যন্ত এবং ওনামের ছুটিতে। প্রতি বছর বার্ষিক প্রতিযোগিতা পরিচালিত হয় এবং স্থানীয় দলগুলিকে সমর্থনকারী প্রচুর লোক রয়েছে।
আল্‌ফেয়ের পুত্র যাকোব

আল্‌ফেয়ের পুত্র যাকোব (; আরামীয়: ܝܥܩܘܒ ܒܪ ܚܠܦܝ; "Ya'akov ben Halfay"; ; কিবতীয়: ⲓⲁⲕⲱⲃⲟⲥ ⲛⲧⲉ ⲁⲗⲫⲉⲟⲥ) ছিলেন নূতন নিয়ম অনুযায়ী যীশুর দ্বাদশ প্রেরিতের একজন। তাঁকে প্রায়শই ছোট যাকোব (, মার্ক ১৫:৪০) হিসেবে চিহ্নিত করা হয় এবং মণ্ডলী ঐতিহ্যে সচরাচর এই নামেই অবিহিত করা হয়। বিভিন্ন অনুবাদে তাঁকে "গৌণ", "কনিষ্ঠ", "অর্বাচীন" বা "অনুজ" হিসেবেও আখ্যায়িত করা হয়। তিনি সিবদিয়ের পুত্র যাকোব থেকে ভিন্ন এবং কিছু ব্যাখ্যানুসারে যীশুর ভ্রাতা যাকোব (ন্যায়পরায়ণ যাকোব) অপেক্ষাও স্বতন্ত্র। তিনি নূতন নিয়মে মাত্র চারবার আবির্ভূত হন, প্রতিবারই বারো প্রেরিতের একটি তালিকায়।
গোপী (২০১৯-এর চলচ্চিত্র)

গোপী () ২০১৯ সালের একটি নেপালি ভাষার নাট্যধর্মী চলচ্চিত্র। চলচ্চিত্রটি পরিচালনা করেছেন দীপেন্দ্র লামা, লিখেছেন সাম্প্যা রাজ তিমলসেনা এবং প্রযোজনা কেসি প্রযোজনা করেছেন আরোহি কে.সি.। আরোহী এন্টারটেইনমেন্টের ব্যানারে এটি নির্মিত হয়েছে। এতে প্রধান চরিত্রে অভিনয় করেছেন বিপিন কারকি, বর্ষা রাউত ও সুরক্ষা পন্ত। চলচ্চিত্রের গল্প গোপী নামের এক ব্যক্তিকে নিয়ে, যে তার স্বপ্ন পূরণের জন্য সংগ্রাম করে।
চলচ্চিত্রটি ১ ফেব্রুয়ারি ২০১৯ সালে মুক্তি পেয়েছে।
গোপী (বিপিন কারকি) স্থানীয় কলেজের একজন প্রভাষক ও একই সাথে তিনি একটি গরুর খামার চালান। তার বাবার আমেরিকায় স্থায়ী বাসিন্দা হওয়ার স্বপ্ন রয়েছেন যার জন্য তাকে প্রথমে আবেদন করতে হবে কিন্তু গোপী নেপালেই থাকতে চান এবং তিনি তার দুধের ব্যবসার দিকে মনোনিবেশ করেন।
খগেন্দ্র লামিচানেকে চলচ্চিত্রে প্রধান চরিত্রে অভিনয়ের জন্য নির্বাচিত করা হয়েছিল কিন্তু পরে তিনি প্রকল্প থেকে বাদ পড়ে যান। এরপর প্রধান অভিনেত্রী বারশা সিওয়াকোটিও প্রকল্পটি ছেড়ে দেন। বিপিন কারকি এবং বারশা রাউত লামিচানে এবং সিওয়াকোটির স্থলাভিষিক্ত হন। গোপীর চিত্রগ্ৰহণ আগস্ট ২০১৮ সালে শুরু হয়। চলচ্চিত্রের অধিকাংশ দৃশ্য কাঠমান্ডুর তোখা তে ধারণ করা হয়। কাভেরের পাতালেখেত এলাকায়ও কিছু দৃশ্য ধারণ করা হয়েছে।
লোকজাদুঘর

লোকজাদুঘর হল এক ধরনের জাদুঘর তথা সংগ্রহশালা যা লোকসংস্কৃতি এবং লোকঐতিহ্য নিয়ে কাজ করে। এই জাতীয় জাদুঘরগুলো বেশিরভাগ ক্ষেত্রেই গ্রামীণ জনগোষ্ঠীর স্থানীয় জীবনকে কেন্দ্র করে গড়ে উঠে। লোকজাদুঘরগুলো সাধারণত ঐতিহাসিক জিনিসগুলো প্রদর্শন করে যা একদা মানুষের দৈনন্দিন জীবনের অংশ হিসাবে ব্যবহৃত হত। এই জাতীয় জিনিসের উদাহরণের মধ্যে পোশাক এবং সরঞ্জাম অন্তর্ভুক্ত। কিছু লোকজাদুঘর সব বিষয় এবং কিছু গ্রামীণ ইতিহাস নিয়ে নিয়ে তৈরি।
সর্বাধিক উল্লেখযোগ্য কয়েকটি লোকজাদুঘরের মধ্যে রয়েছে:
প্রেরিত যিহূদা থদ্দেয়

প্রেরিত যিহূদা থদ্দেয় (; ; আরামীয়: ܝܗܘܕܐ ܫܠܝܚܐ; ; ) ছিলেন নূতন নিয়ম অনুসারে নাসরতীয় যীশুর বারোজন প্রেরিতের একজন। তাঁকে সাধারণত থদ্দেয় নামে চিহ্নিত করা হয় এবং যাকোবীয় যিহূদা, যিহূদা থদ্দেয় বা লেব্বেয় প্রভৃতি বিভিন্ন নামে অবিহিত করা হয়। তাঁকে প্রায়শই যীশুর ভ্রাতা যিহূদার সঙ্গে চিহ্নিত করা হয়, তবে স্পষ্টতই ঈষ্করিয়োতীয় যিহূদা, সেই প্রেরিত তিনি যীশুর ক্রুশারোপণের ঠিক পূর্বে তাঁর সঙ্গে বিশ্বাসঘাতকতা করেছিলেন, থেকে পৃথকীকরণ করা হয়। ক্যাথলিক লেখক মিশাল হান্ট বলেন যে, যিহূদা থদ্দেয় "যিহূদা" নামে পরিচিতি লাভ করেন কারণ নূতন নিয়মের গ্রীক থেকে ইংরেজিতে অনুবাদের ক্ষেত্রে আদি অনুবাদকেরা তাঁকে ঈষ্করিয়োতীয় যিহূদা থেকে আলাদা করতে গিয়ে কেবল তাঁর নামের প্রথম অংশ ব্যবহারের উপর জোর দিয়েছিলেন।
আর্মেনীয় প্রেরিতীয় মণ্ডলী যিহূদা থদ্দেয়কে প্রেরিত বর্থলময়ের পাশাপাশি এর প্রতিষ্ঠাতা ও রক্ষাকর্তা সাধু হিসেবে সম্মান করে। ক্যাথলিক মণ্ডলীতে তিনি মরিয়া ঘটনা বা হারানোর ঘটনার রক্ষাকর্তা সাধু হিসেবে সম্মানিত।
সাধু যিহূদার বিশেষ চিহ্ন হল মুগুর। এছাড়া অঙ্কিত প্রতিমূর্তিতে তাঁর মাথার চারপাশে অগ্নিশিখা দেখতে পাওয়া যায়। এটি পঞ্চাশত্তমীর দিনে তাঁর উপস্থিতি নির্দেশ যখন তিনি অন্য প্রেরিতগণের সাথে পবিত্র আত্মায় পরিপূর্ণ হয়েছিলেন। আরেকটি সাধারণ বৈশিষ্ট্য হল যিহূদা তাঁর হাতে যীশুর একটি চিত্রকর্ম ধরে আছেন যেটাকে এদেসার চিত্র বলা হয়।
নাডজা ওয়েস্ট

নাডজা ইয়ুডিথ ওয়েস্ট (জন্মঃ ২০ মার্চ ১৯৬১) মার্কিন যুক্তরাষ্ট্র সেনাবাহিনীর একজন প্রাক্তন জেনারেল। তিনি ছিলেন মার্কিন সেনাবাহিনীর ৪৪তম সার্জন জেনারেল এবং মার্কিন সেনা মেডিক্যাল কমান্ড-এর অধিনায়ক। চিকিৎসক হিসেবে নাডজা মার্কিন সেনাবাহিনীর প্রথম কৃষ্ণ সার্জন-জেনারেল এবং নারী কৃষ্ণাঙ্গ মানুষ হিসেবে প্রথম সক্রিয় মেজর-জেনারেল এবং সেনা চিকিৎসা শাখার প্রথম কৃষ্ণ নারী মেজর জেনারেল হিসেবে পরিগণিত হন। এছাড়াও নাডজা মার্কিন সেনাবাহিনীর প্রথম নারী কৃষ্ণাঙ্গ যিনি লেফটেন্যান্ট জেনারেল পদবি ধরেছেন। যুক্তরাষ্ট্র সেনা একাডেমী থেকে প্রশিক্ষিত প্রথম নারী এই নাডজাই যিনি লেফটেন্যান্ট জেনারেল পদ অবধি এসেছেন।
ওয়াশিংটন ডি. সি.তে বেড়ে ওঠা নাডজা শিশু বয়সে একটি পরিবারের কাছে দত্তক হিসেবে এসেছিলেন, তখন তার বয়স ছিলো মাত্র দুই বছর; তার বাবা-মার পরিচয় জানা যায়না। নাডজার নামের শেষে ওয়েস্ট শব্দটি ছিলোনা; ছিলো গ্রামার শব্দটি। নাডজা উচ্চ বিদ্যালয়ের পাঠ চুকিয়ে মার্কিন সেনা একাডেমীতে যোগ দেন ১৯৭৮ সালে। ১৯৮২ সালে তিনি সেনা একাডেমী থেকে ২য় লেফটেন্যান্ট হিসেবে বের হন এবং এই চার বছর তিনি এমবিবিএস অধ্যায়ন করেন।
নাডজা ২০১৩ সালের ১৯শে এপ্রিল মেজর জেনারেল পদবি লাভ করেন এবং বলেন, এতো বড়ো পদবি ধরতে পারবো বলে কোনো দিনও মনে হয়নি; কিন্তু ঈশ্বরের ইচ্ছায় আমি এই পর্যন্ত এসেছি; এটা আমার জীবনে অনেক বড়ো প্রাপ্তি।
২০১৫ সালের ১১ই ডিসেম্বর নাডজা লেফটেন্যান্ট জেনারেল হন এবং তাকে সার্জন জেনারেলের নিয়োগ দেওয়া হয়; এছাড়াও তিনি মার্কিন সেনা মেডিক্যাল কমান্ডের অধিনায়কের দায়িত্ব একই সঙ্গে পেয়ে যান।
জার্মানিতে তিনি কাজ করেছিলেন মার্কিন সেনাবাহিনীর আঞ্চলিক মেডিক্যাল কমান্ডের অধিনায়ক হিসেবে, আর মার্কিন সেনাবাহিনীতে তিনি বেশ কয়েকটি ডিভিশন এবং কোরে কর্মরত ছিলেন।
নেদারল্যান্ডস ইস্ট ইন্ডিজ

নেদারল্যান্ডস পূর্ব ভারত বা ওলন্দাজ পূর্ব ভারত (আনুষ্ঠানিক নাম "নেদারল্যান্ডস ইস্ট ইন্ডিজ"; '; '; "") ছিল দক্ষিণ-পূর্ব এশিয়ার একটি ওলন্দাজ উপনিবেশ। বর্তমানে এর অধিকাংশই ইন্দোনেশিয়ার অংশ।
১৬০৭ সালে ওলন্দাজ ইস্ট ইন্ডিয়া কোম্পানি মালাক্কায় ঘাঁটি স্থাপন করে। অষ্টাদশ শতাব্দীর মাঝামাঝিতে ওলন্দাজ ইস্ট ইন্ডিয়া কোম্পানি জাভা দ্বীপের পশ্চিম প্রান্তরে জাকার্তা শহরটি অধিকার করে সেখানে "বাটাভিয়া" নামে একটি ঘাঁটি স্থাপন করে। খুব শীঘ্রই ওলন্দাজ ইস্ট ইন্ডিয়া কোম্পানির সদরদপ্তর আমস্টার্ডাম থেকে সরিয়ে বাটাভিয়ায় স্থানান্তর করা হয়। এভাবেই মালয় দ্বীপপুঞ্জ অঞ্চলে ওলন্দাজ ইস্ট ইন্ডিয়া কোম্পানির ক্ষমতা ও কর্তৃৃত্ব বৃৃদ্ধি পেতে থাকে।
মালয় দ্বীপপুঞ্জ-অঞ্চলে ওলন্দাজ ইস্ট ইন্ডিয়া কোম্পানির ঘাঁটিসমূহ ১৮০০ সালে সরাসরি নেদারল্যান্ডসের অধীনে এলে সকল ঘাঁটি একত্রিত করে এই উপনিবেশটি তৈরি করা হয়। ১৮০৬ সালে তৎকালীন বাটাভিয়া প্রজাতন্ত্রে (বর্তমানে নেদারল্যান্ডস) নেপোলিয়ানের নেতৃৃত্বাধীন ফরাসি সাম্রাজ্যের আক্রমণের পর এই উপনিবেশটির মালিকানা ফ্রান্সের হাতে চলে যায়। ফ্রান্স ১৮১১ সাল পর্যন্ত ইস্ট ইন্ডিজ শাসন করে। ১৮১১ সালে ব্রিটিশ সরকার এর মালিকানা হাতে তুলে নেয় এবং ১৮১৫ সাল পর্যন্ত এই উপনিবেশটিতে ব্রিটেনের কর্তৃৃত্ব ছিল। ১৮১৫ সালে ওয়াটার লু যুদ্ধের পর এর মালিকানা পুনরায় ওলন্দাজ সরকারের হাতে চলে যায়। ১৯৪২ সালে জাপান উপনিবেশটি অধিকার করে নেয় এবং ১৯৪৫ সাল পর্যন্ত এটি জাপানের অধিকারেই ছিল। ১৯৪৫ সালে দ্বিতীয় বিশ্বযুদ্ধ সমাপ্ত হলে নেদারল্যান্ডস সরকার পুনরায় এর মালিকানা ফিরে পায়। ১৯৪৯ সালে ইন্দোনেশিয়ার স্বাধীনতার পর নেদারল্যান্ডস ইস্ট ইন্ডিজে ওলন্দাজ শাসনের অবসান ঘটে। কিন্তু পশ্চিম পাপুয়া অঞ্চলে নেদারল্যান্ডসের শাসন ১৯৬২ সাল পর্যন্ত বহাল ছিল, পরবর্তীতে তা ইন্দোনেশিয়ার অন্তর্ভুক্ত হয়।
"নেদারল্যান্ডস ইস্ট ইন্ডিজ" নামটি এসেছে ইংরেজি ""Nethelands East Indies"" নাম থেকে, বাংলায় যার অর্থ ""নেদারল্যান্ডস পূর্ব ভারত""। একে ইংরেজি ""Dutch East Indies"" বা ""ওলন্দাজ পূর্ব ভারত"" নামেও ডাকা হয়। ওলন্দাজ ভাষায় এর নাম ""Nederlandsch Indie"" ()।
ডাফমুট্টু

ডাফমুট্টু (এছাড়াও: ডাভমুট্টু ) হল দক্ষিণ ভারতের কেরল রাজ্যের মালাবার অঞ্চলের মুসলমানদের মধ্যে জনপ্রিয় একটি বিনোদন মূলক লোকগীতিনৃত্য। এই নামটি এসেছে ডাফ নামক বাদ্যযন্ত্র থেকে। ডাফ হল কাঠ এবং গরুর চামড়ারর তৈরি একটি ঘাতবাদ্য। ডাফ শব্দটি আরবি থেকে উৎপন্ন এবং একে "থাপ্পিট্টা" নামেও ডাকা হয়।
ডাফমুট্টু মালবারের মুসলমানদের মধ্যে জনপ্রিয় একটি দলগত নৃত্য। এটি উৎসব এবং বিবাহ অনুষ্ঠানের সময় একটি সামাজিক অনুষ্ঠান হিসাবে মঞ্চস্থ হয়।
শিল্পীরা ডাফ নামে একটি অগভীর বৃত্তাকার ঘাতবাদ্য বাজায়। দলটির নেতা গান গেয়ে নেতৃত্ব দেয়, অন্যরা সমবেত কন্ঠে অংশগ্রহণ করে এবং বৃত্তাকারে ঘোরে। গানগুলির মাধ্যমে প্রায়শই শহীদ, বীর এবং সাধুদের শ্রদ্ধা জানানো হয়।
ডাফমুট্টু দিনের যে কোনও সময় সঞ্চালিত হতে পারে এবং এর কোনও নির্দিষ্ট সময়সীমা নেই।
ডাফমুট্টু সামাজিক বিনোদন হিসাবে অথবা "উরস" (মসজিদের সাথে সংযুক্ত উৎসব) ও বিবাহ উৎসবের স্মরণে প্রদর্শিত হয়। দিনের যে কোনও সময় ডাফমুট্টু পরিবেশন করা যায়। একটি "ডাফমুট্টু" পরিবেশনা সাধারণত ছয় সদস্য নিয়ে হয়। তারা একে অপরের মুখোমুখি দাঁড়িয়ে বা বসে গান গায় এবং গানের তালে তালে তাদের শরীর দোলায়। "ডাফ" বাজিয়ে ছন্দ ও তাল তৈরি করা হয়।
ডাফমুট্টুর গানগুলি ইসলাম বীর এবং শহীদদের প্রতি শ্রদ্ধাঞ্জলি। দলের নেতা গানে নেতৃত্ব দেয় অন্যরা সমবেত কন্ঠে গান করে। নৃত্যশিল্পীরা আঙুল বা তালু দিয়ে ডাফ বাজায় এবং ছন্দবদ্ধভাবে চলার সময় প্রায়শই তাদের মাথার উপরে সেটি ছুঁড়ে দেয়। এর সাথে একটি ঘনিষ্ঠভাবে সম্পর্কিত শিল্পের ধরন হ'ল আরাভানা মুত্তু বা আরাবানা মুত্তু যেখানে ডাফের মত একটি বাদ্যযন্ত্র 'আরাবানা' ব্যবহৃত হয়।
ইউক্রেনের শিল্পকলা

ইউক্রেনের শিল্পকলা ইউক্রেনের বিকাশের পুরো ইতিহাসের সময় তৈরিকৃত শিল্পকর্ম সংগ্রহ।
ইউক্রেনে শিল্পের বিকাশ প্রাচীন কাল থেকে।
ইসোয়াতিনি জাতীয় ফুটবল দল

ইসোয়াতিনি জাতীয় ফুটবল দল () হচ্ছে আন্তর্জাতিক ফুটবলে ইসোয়াতিনির প্রতিনিধিত্বকারী পুরুষদের জাতীয় দল, যার সকল কার্যক্রম ইসোয়াতিনির ফুটবলের সর্বোচ্চ নিয়ন্ত্রক সংস্থা ইসোয়াতিনি ফুটবল অ্যাসোসিয়েশন দ্বারা নিয়ন্ত্রিত হয়। এই দলটি ১৯৭৮ সাল হতে ফুটবলের সর্বোচ্চ সংস্থা ফিফার এবং ১৯৭৬ সাল হতে তাদের আঞ্চলিক সংস্থা আফ্রিকান ফুটবল কনফেডারেশনের সদস্য হিসেবে রয়েছে। ১৯৬৮ সালের ১লা মে তারিখে, ইসোয়াতিনি প্রথমবারের মতো আন্তর্জাতিক খেলায় অংশগ্রহণ করেছে; সোয়াজিল্যান্ডে অনুষ্ঠিত উক্ত ম্যাচে ইসোয়াতিনি সোয়াজিল্যান্ডের কাছে ২–০ গোলের ব্যবধানে পরাজিত হয়েছে।
২০,০০০ ধারণক্ষমতাবিশিষ্ট সোমহোলো জাতীয় স্টেডিয়ামে "সিহলাঙ্গু" নামে পরিচিত এই দলটি তাদের সকল হোম ম্যাচ আয়োজন করে থাকে। এই দলের প্রধান কার্যালয় ইসোয়াতিনির রাজধানী এম্বাবানেতে অবস্থিত। বর্তমানে এই দলের ম্যানেজারের দায়িত্ব পালন করছেন দোমিনিক কুনেনে এবং অধিনায়কের দায়িত্ব পালন করছেন গ্রিন মাম্বার রক্ষণভাগের খেলোয়াড় সিয়াবঙ্গা এমলিলি।
ইসোয়াতিনি এপর্যন্ত একবারও ফিফা বিশ্বকাপে অংশগ্রহণ করতে পারেনি। অন্যদিকে, আফ্রিকা কাপ অফ নেশন্সেও ইসোয়াতিনি এপর্যন্ত একবারও অংশগ্রহণ করতে সক্ষম হয়নি।
সিজা সেলবি দ্‌লামিনি, এমজলিসি এমথেথোয়া, মাচাওয়ে দ্‌লামিনি, টনি সাবেদজে এবং ফেলিক্স বাডেনহর্স্টের মতো খেলোয়াড়গণ ইসোয়াতিনির জার্সি গায়ে মাঠ কাঁপিয়েছেন।
ফিফা বিশ্ব র‌্যাঙ্কিংয়ে, ২০১৭ সালের এপ্রিল মাসে প্রকাশিত র‌্যাঙ্কিংয়ে ইসোয়াতিনি তাদের ইতিহাসে সর্বোচ্চ অবস্থান (৮৮তম) অর্জন করে এবং ২০১২ সালের সেপ্টেম্বর মাসে প্রকাশিত র‌্যাঙ্কিংয়ে তারা ১৯০তম স্থান অধিকার করে, যা তাদের ইতিহাসে সর্বনিম্ন। অন্যদিকে, বিশ্ব ফুটবল এলো রেটিংয়ে ইসোয়াতিনির সর্বোচ্চ অবস্থান হচ্ছে ১১৭তম (যা তারা ২০১৬ সালে অর্জন করেছিল) এবং সর্বনিম্ন অবস্থান হচ্ছে ১৮১। নিম্নে বর্তমানে ফিফা বিশ্ব র‌্যাঙ্কিং এবং বিশ্ব ফুটবল এলো রেটিংয়ে অবস্থান উল্লেখ করা হলো:
বেলিজ জাতীয় ফুটবল দল

বেলিজ জাতীয় ফুটবল দল () হচ্ছে আন্তর্জাতিক ফুটবলে বেলিজের প্রতিনিধিত্বকারী পুরুষদের জাতীয় দল, যার সকল কার্যক্রম বেলিজের ফুটবলের সর্বোচ্চ নিয়ন্ত্রক সংস্থা বেলিজ ফুটবল ফেডারেশন দ্বারা নিয়ন্ত্রিত হয়। এই দলটি ১৯৮৬ সাল হতে ফুটবলের সর্বোচ্চ সংস্থা ফিফার এবং একই বছর হতে তাদের আঞ্চলিক সংস্থা কনকাকাফের সদস্য হিসেবে রয়েছে। ১৯৯৫ সালের ২৯শে নভেম্বর তারিখে, বেলিজ প্রথমবারের মতো আন্তর্জাতিক খেলায় অংশগ্রহণ করেছে; এল সালভাদোরের সান সালভাদোরে অনুষ্ঠিত উক্ত ম্যাচে বেলিজ এল সালভাদোরের কাছে ৩–০ গোলের ব্যবধানে পরাজিত হয়েছে।
৫,০০০ ধারণক্ষমতাবিশিষ্ট এফএফবি স্টেডিয়ামে "জাগুয়ার" নামে পরিচিত এই দলটি তাদের সকল হোম ম্যাচ আয়োজন করে থাকে। এই দলের প্রধান কার্যালয় বেলিজের রাজধানী বেলমোপানে অবস্থিত। বর্তমানে এই দলের ম্যানেজারের দায়িত্ব পালন করছেন ডেল পেলায়ো সিনিয়র এবং অধিনায়কের দায়িত্ব পালন করছেন দেপোর্তেস সাবিওয়ের রক্ষণভাগের খেলোয়াড় এলরয় স্মিথ।
বেলিজ এপর্যন্ত একবারও ফিফা বিশ্বকাপে অংশগ্রহণ করতে পারেনি। অন্যদিকে, কনকাকাফ গোল্ড কাপে বেলিজ এপর্যন্ত মাত্র ১ বার অংশগ্রহণ করেছে, যেখানে তারা শুধুমাত্র গ্রুপ পর্বে অংশগ্রহণ করতে সক্ষম হয়েছে।
এলরয় স্মিথ, মার্ক লেসলি, ডিয়ন ম্যাককুলে, হ্যারিসন রোচেস এবং ক্রিয়েসন লোপেসের মতো খেলোয়াড়গণ বেলিজের জার্সি গায়ে মাঠ কাঁপিয়েছেন।
ফিফা বিশ্ব র‌্যাঙ্কিংয়ে, ২০১৬ সালের এপ্রিল মাসে প্রকাশিত র‌্যাঙ্কিংয়ে বেলিজ তাদের ইতিহাসে সর্বোচ্চ অবস্থান (১১৪তম) অর্জন করে এবং ২০০৭ সালের নভেম্বর মাসে প্রকাশিত র‌্যাঙ্কিংয়ে তারা ২০১তম স্থান অধিকার করে, যা তাদের ইতিহাসে সর্বনিম্ন। অন্যদিকে, বিশ্ব ফুটবল এলো রেটিংয়ে বেলিজের সর্বোচ্চ অবস্থান হচ্ছে ১৬৬তম (যা তারা ২০১৮ সালে অর্জন করেছিল) এবং সর্বনিম্ন অবস্থান হচ্ছে ১৮৯। নিম্নে বর্তমানে ফিফা বিশ্ব র‌্যাঙ্কিং এবং বিশ্ব ফুটবল এলো রেটিংয়ে অবস্থান উল্লেখ করা হলো:
ইরিত্রিয়া জাতীয় ফুটবল দল

ইরিত্রিয়া জাতীয় ফুটবল দল () হচ্ছে আন্তর্জাতিক ফুটবলে ইরিত্রিয়ার প্রতিনিধিত্বকারী পুরুষদের জাতীয় দল, যার সকল কার্যক্রম ইরিত্রিয়ার ফুটবলের সর্বোচ্চ নিয়ন্ত্রক সংস্থা ইরিত্রিয় জাতীয় ফুটবল ফেডারেশন দ্বারা নিয়ন্ত্রিত হয়। এই দলটি ১৯৯৮ সাল হতে ফুটবলের সর্বোচ্চ সংস্থা ফিফার এবং একই বছর হতে তাদের আঞ্চলিক সংস্থা আফ্রিকান ফুটবল কনফেডারেশনের সদস্য হিসেবে রয়েছে। ১৯৯২ সালের ২৬শে জুন তারিখে, ইরিত্রিয়া প্রথমবারের মতো আন্তর্জাতিক খেলায় অংশগ্রহণ করেছে; সুদানের খার্তুমে অনুষ্ঠিত ইরিত্রিয়া এবং সুদানের মধ্যাকার উক্ত ম্যাচটি ১–১ গোলে ড্র হয়েছে।
৬,০০০ ধারণক্ষমতাবিশিষ্ট সিসেরো স্টেডিয়ামে "লাল সাগরের বালক" নামে পরিচিত এই দলটি তাদের সকল হোম ম্যাচ আয়োজন করে থাকে। এই দলের প্রধান কার্যালয় ইরিত্রিয়ার রাজধানী আসমারায় অবস্থিত। বর্তমানে এই দলের ম্যানেজারের দায়িত্ব পালন করছেন আলিমসিগাদ ইফরাম এবং অধিনায়কের দায়িত্ব পালন করছেন এআইকের আক্রমণভাগের খেলোয়াড় হেনোক গইতোম।
ইরিত্রিয়া এপর্যন্ত একবারও ফিফা বিশ্বকাপে অংশগ্রহণ করতে পারেনি। অন্যদিকে, আফ্রিকা কাপ অফ নেশন্সেও ইরিত্রিয়া এপর্যন্ত একবারও অংশগ্রহণ করতে সক্ষম হয়নি।
আসমিরুন হাবতি, বিরহান আরিগাই, ইদনেকাচিউ শিমাঙ্গুস, ইউনুস বিহুন এবং তিসলাফিম তিকলির মতো খেলোয়াড়গণ ইরিত্রিয়ার জার্সি গায়ে মাঠ কাঁপিয়েছেন।
ফিফা বিশ্ব র‌্যাঙ্কিংয়ে, ২০০৭ সালের আগস্ট মাসে প্রকাশিত র‌্যাঙ্কিংয়ে ইরিত্রিয়া তাদের ইতিহাসে সর্বোচ্চ অবস্থান (১২১তম) অর্জন করে এবং ২০১৮ সালের এপ্রিল মাসে প্রকাশিত র‌্যাঙ্কিংয়ে তারা ২০৭তম স্থান অধিকার করে, যা তাদের ইতিহাসে সর্বনিম্ন। অন্যদিকে, বিশ্ব ফুটবল এলো রেটিংয়ে ইরিত্রিয়ার সর্বোচ্চ অবস্থান হচ্ছে ১৪০তম (যা তারা ১৯৯২ সালে অর্জন করেছিল) এবং সর্বনিম্ন অবস্থান হচ্ছে ১৮৫। নিম্নে বর্তমানে ফিফা বিশ্ব র‌্যাঙ্কিং এবং বিশ্ব ফুটবল এলো রেটিংয়ে অবস্থান উল্লেখ করা হলো:
পাপুয়া নিউগিনি জাতীয় ফুটবল দল

পাপুয়া নিউগিনি জাতীয় ফুটবল দল () হচ্ছে আন্তর্জাতিক ফুটবলে পাপুয়া নিউগিনির প্রতিনিধিত্বকারী পুরুষদের জাতীয় দল, যার সকল কার্যক্রম পাপুয়া নিউগিনির ফুটবলের সর্বোচ্চ নিয়ন্ত্রক সংস্থা পাপুয়া নিউগিনি ফুটবল অ্যাসোসিয়েশন দ্বারা নিয়ন্ত্রিত হয়। এই দলটি ১৯৬৬ সাল হতে ফুটবলের সর্বোচ্চ সংস্থা ফিফার এবং একই বছর হতে তাদের আঞ্চলিক সংস্থা ওশেনিয়া ফুটবল কনফেডারেশনের সদস্য হিসেবে রয়েছে। ১৯৬৩ সালের ২৯শে আগস্ট তারিখে, পাপুয়া নিউগিনি প্রথমবারের মতো আন্তর্জাতিক খেলায় অংশগ্রহণ করেছে; ফিজির সুভায় অনুষ্ঠিত উক্ত ম্যাচে পাপুয়া নিউগিনি ফিজির কাছে ৩–১ গোলের ব্যবধানে পরাজিত হয়েছে।
২৫,০০০ ধারণক্ষমতাবিশিষ্ট স্যার হুবার্ট মারে স্টেডিয়ামে "কাপুলস" নামে পরিচিত এই দলটি তাদের সকল হোম ম্যাচ আয়োজন করে থাকে। এই দলের প্রধান কার্যালয় পাপুয়া নিউগিনির রাজধানী পোর্ট মোর্সবিতে অবস্থিত। বর্তমানে এই দলের ম্যানেজারের দায়িত্ব পালন করছেন বব মরিস এবং অধিনায়কের দায়িত্ব পালন করছেন হেকারি ইউনাইটেডের মধ্যমাঠের খেলোয়াড় মাইকেল ফস্টার।
পাপুয়া নিউগিনি এপর্যন্ত একবারও ফিফা বিশ্বকাপে অংশগ্রহণ করতে পারেনি। অন্যদিকে, ওএফসি নেশন্স কাপে পাপুয়া নিউগিনি এপর্যন্ত ৩ বার অংশগ্রহণ করেছে, যার মধ্যে সেরা সাফল্য হচ্ছে ২০১৬ ওএফসি নেশন্স কাপের ফাইনালে পৌঁছানো, যেখানে তারা অতিরিক্ত সময় শেষে নিউজিল্যান্ডের সাথে ০–০ গোলে ড্র করার পর পেনাল্টি শুট-আউটে ৪–২ গোলের ব্যবধানে পরাজিত হয়েছে।
মাইকেল ফস্টার, রেগি দাভানি, রেমন্ড গুনেম্বা, নাইজেল দাবিনিয়াবা এবং নাথানিয়েল নেপানির মতো খেলোয়াড়গণ পাপুয়া নিউগিনির জার্সি গায়ে মাঠ কাঁপিয়েছেন।
ফিফা বিশ্ব র‌্যাঙ্কিংয়ে, ২০১৭ সালের জুন মাসে প্রকাশিত র‌্যাঙ্কিংয়ে পাপুয়া নিউগিনি তাদের ইতিহাসে সর্বোচ্চ অবস্থান (১৫৩তম) অর্জন করে এবং ২০১৬ সালের অক্টোবর মাসে প্রকাশিত র‌্যাঙ্কিংয়ে তারা ২০৬তম স্থান অধিকার করে, যা তাদের ইতিহাসে সর্বনিম্ন। অন্যদিকে, বিশ্ব ফুটবল এলো রেটিংয়ে পাপুয়া নিউগিনির সর্বোচ্চ অবস্থান হচ্ছে ১৩৪তম (যা তারা ১৯৮৯ সালে অর্জন করেছিল) এবং সর্বনিম্ন অবস্থান হচ্ছে ১৮৮। নিম্নে বর্তমানে ফিফা বিশ্ব র‌্যাঙ্কিং এবং বিশ্ব ফুটবল এলো রেটিংয়ে অবস্থান উল্লেখ করা হলো:
নরওয়েজীয় লোকজাদুঘর

নরওয়েজীয় লোকজাদুঘর ("নর্স্ক ফোকমিউজিয়াম") হল নরওয়ের অসলোর বিগদে উপদ্বীপে অবস্থিত একটি লোকজাদুঘর তথা নরওয়ের সকল সামাজিক দল ও সকল অঞ্চল থেকে প্রাপ্ত ও সংগৃহীত সাংস্কৃতিক ইতিহাসের নিদর্শনগুলোর একটি সুবিশাল সংগ্রহশালা। নিদর্শনগুলো বিভিন্ন শহর ও গ্রামীণ জেলা থেকে স্থানান্তরপূর্বক অন্তর্ভুক্ত করে দেড় শতাধিক ভবনসহ এই বৃহত উন্মুক্ত-জাদুঘরটি তৈরি করা হয়েছে। স্থানীয়ভাবে এটি নর্স্ক ফোকমিউজিয়াম ("Norsk Folkemuseum") নামে পরিচিত। তবে প্রাতিষ্ঠানিক নাম হিসেবে "নরওয়েজীয় সাংস্কৃতিক ইতিহাসের জাদুঘর" ("Norwegian Museum of Cultural History") পদবন্ধটি ব্যবহার করা হয়।
নরওয়েজীয় সাংস্কৃতিক ইতিহাসের জাদুঘরটির আশেপাশে আরো বেশ কয়েকটি জাদুঘর রয়েছে। এসব জাদুঘরের মধ্যে অন্যতম হল ভাইকিং জাহাজ জাদুঘর, ফ্রাম যাদুঘর; কন-টিকি জাদুঘর এবং নরওয়েজীয় সামুদ্রিক জাদুঘর।
১৮৯৪ সালে গ্রন্থাগারবিদ এবং ইতিহাসবিদ হ্যানস আল (১৮৬৯-১৯৪৬) নরওয়েজীয় লোকজাদুঘরটি প্রতিষ্ঠা করেছিলেন। তবে ১৮৯৮ সালে এটি বর্তমান সম্পত্তির মূল ক্ষেত্রটি অধিগ্রহণ করে। অস্থায়ী প্রদর্শনী ভবনগুলো তৈরি এবং বেশ কয়েকটি গ্রামীণ ভবন পুনর্নির্মাণের পরে ১৯০১ সালে জনসাধারণের জন্য জাদুঘরটির দরজা উন্মুক্ত করে দেওয়া হয়েছিল। ১৯০৭ সালে পার্শ্ববর্তী একটি জায়গায় রাজা দ্বিতীয় অস্কারের সংগ্রহগুলো জাদুঘরে অন্তর্ভুক্ত করা হয়েছিল। ১৮৮১ সালে প্রতিষ্ঠিত কেন্দ্রাবস্থিত গল স্টাভ চার্চসহ এর পাঁচটি স্থানান্তরিত ভবন বিশ্বের প্রথম উন্মুক্ত জাদুঘর হিসাবে স্বীকৃত।
১৯৪৬ সালে মৃত্যুর আগ পর্যন্ত হ্যান্স আল এর পরিচালক ছিলেন। তাঁর নেতৃত্বে জাদুঘরটির জায়গা, কর্মী, সংগ্রহ, ভবন এবং দর্শনার্থীর সংখ্যা যথেষ্ট পরিমাণে বৃদ্ধি পেয়েছিল। তারপরে ১৯৪৭ সালে রেইদার জেলবার্গ (১৯০৪-১৯৭৮) জাদুঘরের পরিচালক হয়ে ১৯৭৪ সালে অবসর গ্রহণের আগে পর্যন্ত দায়িত্বপালন করেছিলেন। ১৯৯০ থেকে ২০০০ সাল অবধি এরিক রুডেং এটি পরিচালনা করেছিলেন। ২০০১ সাল থেকে পরিচালক অলাভ আরাস পরিচালকের দায়িত্বে আছেন।
খস (কাপড়)

খস একটি উচ্চ মানের মানের ক্যালিকো কাপড়, যা মুঘল সাম্রাজ্যে পোশাক তৈরি ও ব্যবহৃত হত।
খসকে আইন-ই-আকবরীতে "কাশাক" বলা হত এবং এটির সূক্ষ্ম বুননের জন্য 'জঙ্গল ক্লাসা' নামেও পরিচিত ছিল। এটি আইন-ই-আকবরীতে বর্ণিত সাতটি সুতির কাপড়ের মধ্যে একটি। 
খস লম্বা কাপড়ের তুলনায় নরম কাপড় এবং মসলিনের চেয়ে বেশি ঘনভাবে বোনা ছিল। এটি সূক্ষ্ম জমিনসহ নরম এবং ঘনিষ্ঠভাবে বোনা কাপড় হিসাবে বর্ণনা করা হয়েছে। ষোড়শ শতাব্দীর সম্রাট আকবরের সময়ে খসকে অন্যতম সেরা এবং ব্যয়বহুল ধরনের কাপড় হিসাবে বিবেচনা করা হত। এটি সাধারণত মুঘল যুগে পাগড়ির জন্য ব্যবহৃত হত।
সোনারগাঁয়ে তৈরি খসকে বিশেষত উচ্চ মানের হিসাবে বিবেচনা করা হত। এটি ঢাকা, মালদা, শান্তিপুর এবং কাসিমবাজারেও উৎপাদিত হয়েছিল। "রহোন খস" কাপড় পাঞ্জাবের রাহোন শহরে উৎপাদিত হয়েছিল।
১৭শ শতাব্দীর শেষের দিকে ইস্ট ইন্ডিয়ার বাণিজ্যের একজন ইংরেজ বণিক ও নাবিক থমাস বোয়েরে, খসকে এমন এক ধরনের মসলিন হিসাবে বর্ণনা করেছিলেন যা ঢাকা থেকে সাধারণত সর্বদা রফতানিকৃত কাপড় ছিল।
শক্তিরঞ্জন বসু

শক্তিরঞ্জন বসু (৩ মার্চ, ১৯০৮ — ১৮ ডিসেম্বর, ১৯৮৪) ভারতের স্বাধীনতা আন্দোলনের  কর্মী ও সমাজসেবী। লবণ সত্যাগ্রহ,  আইন অমান্য আন্দোলন, ভারত ছাড়ো আন্দোলনে যুক্ত থেকে সেবামূলক ও গঠনমূলক কাজে লিপ্ত থেকেছেন আমৃত্যু। 
শক্তিরঞ্জন বসুর জন্ম ব্রিটিশ ভারতের অধুনা বাংলাদেশের বরিশাল জেলার হবিবপুরে। পিতা নিশিকান্ত বসু। তার স্কুলের ছাত্রজীবন কাটে বরিশালের ঐতিহ্যবাহী ব্রজমোহন বিদ্যালয়ে। এরপর কলকাতার একাধিক শিক্ষা প্রতিষ্ঠানে। ছাত্রাবস্থাতেই তিনি নিজের গ্রামে সমাজসেবামূলক নানা কাজে নেতৃত্ব দিতেন। ১৯২৮ খ্রিস্টাব্দে তিনি নিখিল বঙ্গ ছাত্র সমিতির (এ বি এস এ)-র অন্যতম প্রতিষ্ঠাতা-সদস্য ছিলেন। 
১৯৩০ খ্রিস্টাব্দে শক্তিরঞ্জন বরিশালে লবণ সত্যাগ্রহে সক্রিয় ভূমিকা নেন। ১৯৩১ খ্রিস্টাব্দে  ছাত্রাবস্থায় সমিতি আয়োজিত রবীন্দ্রজয়ন্তী অনুষ্ঠানে তার কর্মদক্ষতা উল্লেখযোগ্য। ১৯৩২ খ্রিস্টাব্দে  আইন অমান্য আন্দোলনে অংশগ্রহণ করায় কয়েক মাস কারারুদ্ধ থাকেন। ১৯৩৪ খ্রিস্টাব্দে কংগ্রেস সোশ্যালিস্ট পার্টি গঠিত হলে তিনি হন এর প্রতিষ্ঠাতা-সদস্য। এ সময় তিনি সেবামূলক ও গঠনমূলক কাজে ভারতের বিভিন্ন স্থানে বিশেষ করে গ্রামে-গঞ্জে ঘুরে বেড়ান। পরে ১৯৩৯ খ্রিস্টাব্দে রবীন্দ্রনাথ ঠাকুরের উৎসাহে বিশ্বভারতীর পল্লীসংগঠন বিভাগের দায়িত্ব নেন। আবার ১৯৪২ খ্রিস্টাব্দের  'ভারত ছাড়ো আন্দোলনে যোগ দিয়ে কারারুদ্ধ হন। স্বাধীনোত্তর যুগেও তিনি তার ক্রিয়াকলাপ অব্যাহত রেখেছেন। বিধানচন্দ্র রায়ের মুখ্যমন্ত্রীত্বকালে খাদ্য আন্দোলনে যোগ দেওয়ার কারণে শেষবারের মত কয়েক দিন কারাবাস ভোগ করেন। কংগ্রেস সোশ্যালিস্ট পার্টির পত্রিকা "কৃষক" -এর ম্যানেজার হিসাবে পরিচালনার দায়িত্ব পালন করেন। বেঙ্গল-অসম রেল কর্মচারী অ্যাসোসিয়েশন তিনি সহকারী সম্পাদক ছিলেন। ১৯৪৯ খ্রিস্টাব্দে গঠিত "গান্ধী স্মারকনিধি" র সহ-সম্পাদক দায়িত্বে তিনি ১৯৫২ খ্রিস্টাব্দ হতে চার বছর দিল্লিতে কাটান। ১৯৫৬ খ্রিস্টাব্দে পশ্চিমবঙ্গে এই সংস্থার শাখা গঠিত হলে তার সম্পাদক হন এবং ১৯৭১ খ্রিস্টাব্দ হতে আমৃত্যু তিনি এর সভাপতি ছিলেন। 'হরিজন সেবক সংঘ' পশ্চিমবঙ্গ শাখার সভাপতি ছিলেন তিনি। 
১৯৮৪ খ্রিস্টাব্দের ১৮ ই ডিসেম্বর তিনি পরলোক গমন করেন। বিশিষ্ট সমাজসেবী ডা. উমা বসু তার স্ত্রী।
তনসুখ কাপড়

তনসুখ কাপড় ছিল সূক্ষ্ম সূতির কাপড়, যা মূলত মধ্যযুগীয় ভারতে মেয়েদের পোশাকের জন্য ব্যবহৃত হত, তনসুখ আইন-ই-আকবরীতে স্পষ্টভাবে উল্লিখিত সাতটি কাপড়ের মধ্যে একটি (খাসা, সালু, ডরিয়া, বাফতা, দুপট্ট, এবং পাঁচতোলিয়া)। তনসুখ ও বাফতার তৈরি বিষয়টি কবি ভিখারী দাস উল্লেখ করেছেন। তনসুখ ছিল অন্য একধরনের মসলিনের সাথে বোনা একটি খুব নরম এবং সূক্ষ্ম টেক্সচারযুক্ত কাপড়।
'তনসুখ' মানে হিন্দি ভাষায় যা দেহকে সান্ত্বনা দেয়। "দেহের প্রতি সন্তুষ্টিজনক"।
আইন-ই-আকবরী এবং সমসাময়িক হিন্দি লেখকগণ তনসুখ এবং খাসা, বাফতা, সালু, দরিয়া, দুপট্ট, এবং পাঁচতোলিয়াকে তাদের সময়ের উল্লেখযোগ্য কাপড় হিসাবে উল্লেখ করেছিলেন। বিশেষ কিছু উদ্ধৃতি যেমন চিড়া, ফেন্টা গঙ্গাজল কাপড়, তনসুখ, শাড়ি, লেহেঙ্গা, ঘাগড়া ইত্যাদি মুঘল পোশাকগুলিতে এই কাপড়ের ব্যবহারকে বোঝায়।
তনসুখ সূক্ষ্ম সুতি সুতোর তৈরি, কাপড়ের জমিনটি খুব নরম এবং সূক্ষ্ম ছিল।
তনসুখ ছিল সুতির তৈরি নরম কাপড় এবং এটি নারীদের পোশাক (অ্যাঙ্গিয়া, কাঞ্চুকিস), শাড়ি, স্কার্টের মতো ব্যবহৃত হত। তনসুখের তৈরি পোশাকগুলি বাইরের এবং অভ্যন্তরীণ উভয় পোশাকের জন্যই উপযুক্ত।
অ্যাবি অলড্রিচ রকফেলার লোকশিল্প জাদুঘর

অ্যাবি অলড্রিচ রকফেলার লোকশিল্প জাদুঘর () হল মার্কিন যুক্তরাষ্ট্রের প্রথম এবং বিশ্বের প্রাচীনতম নিয়মিত পরিচালিত একটি জাদুঘর যা আমেরিকান লোকশিল্পের সংরক্ষণ, সংগ্রহ এবং প্রদর্শনীর জন্য নিবেদিত।
জাদুঘরটি ভার্জিনিয়ার কলোনিয়াল উইলিয়ামসবার্গের ঐতিহাসিক সীমানার ঠিক বাইরে অবস্থিত। এটি অ্যাবি অলড্রিচ রকফেলারের দান করা কিছু সংগ্রহ এবং তাঁর মৃত্যুর পর তাঁর বিপত্নীক স্বামী জন ডি. রকফেলার জুনিয়রের আর্থিক অনুদানের মাধ্যমে প্রতিষ্ঠিত হয়েছিল। জন ডি. রকফেলার ছিলেন স্ট্যান্ডার্ড অয়েল সম্পত্তির উত্তরাধিকারী এবং কলোনিয়াল উইলিয়ামসবার্গের সহ-প্রতিষ্ঠাতা। তিনি মূল ভবনটি ১৯৫৭ সালের মে মাসে চালু করেছিলেন। ক্রমবর্ধমান সংগ্রহকে সমঞ্জস করার জন্য পরবর্তীতে ১৯৯২ এবং ২০০৭ আরো দুইবার এটিকে সরানো ‌ও সম্প্রসারিত করা হয়েছিল। অ্যাবি রকফেলারের ৪২৪টি নিদর্শন সংগ্রহের ভিত্তিতে তৈরি এই জাদুঘরটি ১৭২০ সাল থেকে বর্তমান পর্যন্ত ৭,০০০ এরও অধিক লোককলার সংগ্রহশালায় পরিণত হয়েছে।
নাফ পর্যটন পার্ক

নাফ পর্যটন পার্ক কক্সবাজারের জালিয়ারদীপের একটি প্রস্তাবিত অর্থনৈতিক অঞ্চল এবং এটি হবে বাংলাদেশের প্রথম একচেটিয়া পর্যটন পার্ক। বেজা সারা দেশে ১০০টি বিশেষ অর্থনৈতিক অঞ্চল উন্নয়নের পরিকল্পনার অংশ হিসেবে এটি উন্নয়ন করছে।
অর্থনৈতিক বিষয়ক মন্ত্রিসভা কমিটি ৬ মে ২০১৫ তারিখে এ প্রকল্পটি অনুমোদন করে। বাংলাদেশ অর্থনৈতিক অঞ্চল কর্তৃপক্ষ (বেজা) টেকনাফের সাবরাং-এ একটি নতুন পর্যটন পার্ক নির্মাণের পরিকল্পনা করেছে। তবে পানি ও বিদ্যুৎ সরবরাহ ও জল পরিশোধন ব্যবস্থা এবং কৃষকদের পুনর্বাসনের মতো অবকাঠামোর অভাবের মতো বড় ধরনের চ্যালেঞ্জগুলির মুখোমুখি হয়েছিল সরকার। কক্সবাজারেও ঝড়ের সম্ভাবনা রয়েছে। সাবরাং সাইটটি বন্যা এবং ঝড় তীব্র ঝুঁকির মধ্যে রয়েছে। ডেভেলপার বা কর্তৃপক্ষকে বাঁধ এবং জমি ভরাটের জন্য উচ্চ ব্যয় বহন করতে হবে।
নাফ পর্যটন পার্কটি জালিয়ারদ্বীপে মিয়ানমার ও বাংলাদেশকে বিভক্ত নাফ নদীর মাঝখানে অবস্থিত হবে। এই দ্বীপটি বৈচিত্র্যময় ও বহুমুখী, কারণ এতে পাহাড় ও নদীর উভয় দৃশ্য রয়েছে।
পরিবেশ অধিদপ্তর (ডিওই) পর্যটন পার্কের উন্নয়নের জন্য পরিবেশগত ছাড়পত্র প্রদান করেছে। একটি সম্ভাব্যতা সমীক্ষা করেছে ইউএনআইসিএনএসএল্ট-দ্বারা পরিচালিত একটি জার্মান ভিত্তিক পরামর্শক সংস্থা, এনভায়রনমেন্টাল ইমপ্যাক্ট অ্যাসেসমেন্ট (ইআইএ) এবং আর্থ-সামাজিক প্রভাব মূল্যায়ন (এসআইএ) ভারতের প্রাইসওয়াটারহাউসকুপার্স দ্বারা করা হয়েছিল। সরকার পর্যটকদের জন্য বিভিন্ন অবকাঠামো নির্মাণের জন্য দরপত্র আহ্বান করেছে।
প্রধানমন্ত্রী শেখ হাসিনা ২০১৭ সালের ৬ মে এই প্রকল্পের ভিত্তিপ্রস্তর স্থাপন করেন।
২০১৮ সালের ১২ সেপ্টেম্বর থাইল্যান্ডের সিয়াম সিয়াম ইন্টারন্যাশনাল অবকাঠামো উন্নয়নে প্রায় ৫০০ মিলিয়ন মার্কিন ডলার বিনিয়োগের জন্য বাংলাদেশ অর্থনৈতিক অঞ্চল কর্তৃপক্ষের (বেজা) সাথে একটি চুক্তি সই করে। পার্কের উন্নয়ন আগামী পাঁচ বছরে পর্যায়ক্রমে সম্পন্ন করা হবে।
পরিবেশবাদীদের একটি দল, অনেক প্রাণীর অভয়ারণ্য হিসাবে এর অবস্থানটির কথা উল্লেখ করে এই প্রকল্পের বিরোধিতা করেছে। এই দ্বীপের মাটির স্তরও প্রায়ই ডুবে থাকে।
ধনঞ্জয়ান শিল্পীদ্বয়

ভান্নাদিল পুদিয়াভেত্তিল ধনঞ্জয়ন (জন্ম ১৭ এপ্রিল ১৯৩৮) এবং শান্তা ধনঞ্জয়ন (জন্ম ১২ আগস্ট ১৯৪৩), হলেন ভারতীয় এক নৃত্য দম্পতি, তাঁরা ধনঞ্জয়ন্স নামেও পরিচিত। ২০০৯ সালে তাঁরা পদ্মভূষণ পুরস্কারে পুরস্কৃত হন। তাঁদের একাধিক বার 'আশা ও বালা' রূপে ভোডাফোন সংস্থার বিভিন্ন বিজ্ঞাপনে দেখা গেছে।
ভিপি ধনঞ্জয়ন ১৯৩৯ সালের ১৭ এপ্রিল ভারতের কেরালার কণ্ণুর জেলার পাইয়ানূর শহরে এক মালয়ালি পদুভাল পরিবারে জন্মগ্রহণ করেছিলেন। কলাক্ষেত্রের কথাকলি শিক্ষক গুরু চাঁদু পানিকের সাথে হঠাৎ দেখা করার সুযোগ পেয়ে তাঁর বাবা তাঁকে এবং ভি.বালাগোপালনকে কলাক্ষেত্রে এই গুরুর অধীনে কথাকলি শেখানোর সিদ্ধান্ত নেন। ধনঞ্জয় ১৯৫৩ সালের ৫ই আগস্ট কলাক্ষেত্রে যোগদান করেন এবং ১৯৫৫ থেকে ১৯৬৭ সাল পর্যন্ত রুক্মিণী দেবীর (কালক্ষেত্রের প্রতিষ্ঠাতা) অধীনে প্রধান পুরুষ নর্তকী ছিলেন। তিনি কলাক্ষেত্র থেকে নৃত্য বিষয়ে স্নাতক ডিগ্রি সহ সাম্মানিক নিয়ে স্নাতকোত্তর ডিপ্লোমা (ভরতনাট্যম এবং কথাকলি) অর্জন করেছেন এবং অর্থনীতি ও রাজনীতিতে বিএ করেছেন।
শান্তা ধনঞ্জয়ন জন্মগ্রহণ করেন ১৯৪৩ সালের ১২ই আগস্ট মালয়েশিয়ার এক মালয়ালি নায়ার পরিবারে। তিনি তাঁর বংশধারার সন্ধান পান কেরলে। তাঁর পূর্বপুরুষেরা কেরল থেকে মালয়েশিয়া-তে চলে গিয়েছিলেন। তিনি এক বিস্ময়কর শিশু ছিলেন এবং তাঁর ৩ বছর বয়সে তাঁর বাবা-মায়ের বিশ্বাস হয়েছিল যে শান্তা বড় হয়ে নৃত্যশিল্পী হবেন। তাঁর বাবা-মা তাঁর মধ্যে নৃত্য ও চলাফেরার আনন্দের জন্মগত প্রতিভা দেখতে পেয়েছিলেন এবং ঠিক করেছিলেন তাঁকে ভারতে পাঠানোর। ধনঞ্জয়ান আসার একবছর আগে, ১৯৫২ সালের জুন মাসে, তাঁর ৮ বছর বয়সে, তাঁরা তাঁকে কলাক্ষেত্রে পাঠিয়েছিলেন। পরে তিনি কলাক্ষেত্র থেকে স্নাতক ডিগ্রি সহ ভারতনাট্যমে সাম্মানিক নিয়ে স্নাতকোত্তর ডিপ্লোমা অর্জন করেন। এছাড়া তিনি কথাকলি ও কার্নাটকী সংগীতও শেখেন। তিনি ১৯৫৫ সাল থেকে ১৯৬৮ সাল পর্যন্ত কলাক্ষেত্রের শীর্ষস্থানীয় মহিলা নৃত্যশিল্পী ছিলেন ।
তাঁদের দুটি ছেলে আছে। বড় ছেলে সঞ্জয় যিনি ইউ.এস.এ যে থাকেন এবং ছোট ছেলে সত্যজিৎ, একজন দক্ষ গাড়ি বিষয়ক চিত্রশিল্পী ও নৃত্যশিল্পী। সত্যজিৎ তাঁর স্ত্রী এবং ছেলের সাথে ভারতের চেন্নাই-তে থাকেন।
ফিনিশ লোকশিল্প জাদুঘর

ফিনিশ লোকশিল্প জাদুঘর () হল ক্যালিফোর্নিয়ার পাসাডেনার পাসাডেনা ইতিহাস জাদুঘরের আঙ্গিনায় অবস্থিত একটি লোকশিল্প সংগ্রহশালা। মার্কিন যুক্তরাষ্ট্রে এটি এই ধরনের একমাত্র যাদুঘর যা ১৯৭৪ সালে ফিনল্যান্ডের বাসিন্দা ইর্জো আলফ্রেড পালোহেইমো তৈরি করেছিলেন। তিনি লিওনোরা "বাবসি" কার্টিনের স্বামী ছিলেন এবং দক্ষিণ ক্যালিফোর্নিয়া, অ্যারিজোনা ও নিউ মেক্সিকোতে ফিনল্যান্ডের কনস্যুলার অফিসার হিসাবে দায়িত্ব পালন করেছিলেন। ১৭ বছর ধরে ফিনল্যান্ডের কনস্যুলেট অফিসটি এখানেই অবস্থিত। পটভূমি হিসাবে সুন্দর ফেনিয়েস ম্যানশন সহ লনের বড় এলাকা ঘুরে বেড়ানোর জন্য আদর্শ।
জাদুঘরের অভ্যন্তরে, "তুপা" নামক বিশাল বসার ঘরটি ১৯ শতকের গোড়ার দিকের গ্রামীণ ফিনিশ আসবাব এবং সামগ্রী দিয়ে সজ্জিত। দর্শনার্থীরা সেখানে খাবার গরম এবং রান্নার জন্য ব্যবহৃত খোলা আখা বা ""তক্কা"", রাইয়ের টকজাতীয় রুটি সংরক্ষণের জন্য ব্যবহৃত ""লেইপাভর্তাত"" নামে পরিচিত আঁকশি ও ঊর্ধ্বস্থ তাক, কন্যাদের বিবাহের উপহার হিসাবে প্রদেয় "টুওলি" নামবিশিষ্ট ও কৃষকদের হস্তখোদাইকৃত আসন এবং আরো বহুবিধ ফিনিশ হস্তসামগ্রী দেখতে পাবেন।
ফিনিশ লোকশিল্প জাদুঘর এবং ফিনল্যান্ডিয়া উদ্যানগুলো ১৯৭৪ সালে আনুষ্ঠানিকভাবে উৎসৃষ্ট করা হয়েছিল। বর্তমানে পাসাডেনা জাদুঘর এটি রক্ষণাবেক্ষণ করে থাকে।
মহীশূর পান পাতা

মহীশুরের পানপাতাগুলো বিভিন্ন ধরনের হার্ট আকৃ্তির ও মাইসুর অঞ্চলে এবং তার আশেপাশে এটি হয়ে থাকে। এটি পান সুপারি হিসাবে বা পান হিসাবে খাওয়া হয়, তামাকের সাথে বা তামাক ছাড়াই। পানপাতার একটি পাতা সনাতনভাবে শ্রদ্ধা এবং শুভ সূচনার চিহ্ন হিসাবে ব্যবহৃত হয়। আরেকা বাদাম পানপাতাগুলির উপরে রাখা হয় এবং আশীর্বাদ এবং বিবাহ অনুষ্ঠানের সময় প্রবীণদের কাছে দেওয়া হয়। 
বলা হয় যে মাইসুরের পানপাতাগুলি তাদের মসৃণ জমিন এবং স্বাদের কারণে অন্যান্য পানপাতার চেয়ে আলাদা। এগুলি ভারত সরকার সুরক্ষিত।
পান পাতা, যা ভারতীয় উপমহাদেশের স্থানীয়, ৫০০০ বছর ধরে ব্যবহৃত হয়ে আসছে। প্রায় ৫০ বছর আগে, মহীশুর সুপারি গাছগুলি মহীশুর মহারাজার বাগানে জন্মেছিল এবং পরে পুরনো অগ্রহরার পুর্ণিয়া চৌল্ট্রি থেকে বিদ্যায়ণ্যপুরম মোড় পর্যন্ত ১০০ একর জায়গায় ছড়িয়ে পড়ে যা মহীশুর মাইসর-নানজানগুদ রোডকে সংযুক্ত করে। আস্তে আস্তে তা মহীশূরকে ঘিরে প্রায় ৫০০ একর জায়গায় ছড়িয়ে পড়ে। এই প্রসারিত অনন্য জলবায়ু এবং মাটি চিন্তা করা হয়  পাতাগুলি একটি অনন্য স্বাদ দিয়েছে যা এটিকে 'মাইসোর চিগুরেলে' (মাইসুর ফোটা পাতা) নাম দিয়েছিল। পাতার একটি মসৃণ জমিন এবং গরম স্বাদ আছে।
পান গাছটি একটি গ্রীষ্মমণ্ডলীয় উদ্ভিদ, সুতরাং সঠিকভাবে বৃদ্ধি পেতে এটি একটি উষ্ণ এবং আর্দ্র জলবায়ু প্রয়োজন। এটি ছায়ার নীচে এবং ১০ থেকে ৪০ ডিগ্রি পর্যন্ত তাপমাত্রায় সবচেয়ে ভালো উৎপন্ন হয়। উত্তপ্ত, আর্দ্র জলবায়ুর সাথে মাটিতে কালো মাটির উপস্থিতি মহীশূর পানপাতাকে বিশেষ বৈশিষ্ট্য প্রদান করে।
এটি কর্ণাটক সরকারের অধীনে ডিপার্টমেন্ট ফর হর্টিকালচার মহীসুরের পানকে চেন্নাইয়ের পেটেন্ট, ডিজাইন নিয়ন্ত্রক জেনারেল এবং ট্রেডমার্ক, অফিস থেকে পণ্য অ্যাক্ট (১৯৯৯) এর আওতায় ভৌগোলিক নিদর্শন করার পাওস্তাব দেন। এটি করা হয়েছে কারণ মহীশুরের কৃষকদের একচেটিয়াভাবে মহীশুর পান শব্দটি ব্যবহার করে তাদের পণ্য ব্র্যান্ড করার অধিকার রয়েছে। একে তিন বছর পরে ২০০৫ সালে ভৌগোলিক সূচকের স্ট্যাটাস প্রদান করা হয়েছিল।
ইন্ডিয়ান কেমিক্যাল সোসাইটি

ইন্ডিয়ান কেমিক্যাল সোসাইটি হল ভারতে রসায়ন বিজ্ঞানীদের এক অলাভজনক বৈজ্ঞানিক ও শিক্ষামূলক গবেষণা প্রতিষ্ঠান। আচার্য প্রফুল্ল চন্দ্র রায় ১৯২৪ খ্রিষ্টাব্দে কলকাতায় প্রতিষ্ঠা করেন এবং তিনি সংস্থাটির সভাপতি ছিলেন। ১৯২৪ খ্রিষ্টাব্দ হতেই সংস্থাটি তার "ত্রৈমাসিক জার্নাল অফ ইন্ডিয়ান কেমিক্যাল সোসাইটি" প্রকাশ করতে শুরু করে (১৯২৪-১৯২৭)। বর্তমানে এটি জার্নাল অফ ইন্ডিয়ান কেমিক্যাল সোসাইটি নামে পরিচিত। 
সংস্থাটির বৈজ্ঞানিক উদ্দেশ্যটি দিকে আরও সফল করতে ও দক্ষতার সাথে পরিচালনা করতে, ২০২০ সালের ৩ রা মার্চ ইন্ডিয়ান কেমিক্যাল সোসাইটি - উত্তর শাখা চালু করেছে। প্রফেসর ড। যতিন্দর কে রতন এবং ডাঃ শিবেন্দু রঞ্জন। যথাক্রমে সভাপতি এবং সহ-সভাপতি পদে বিক্রম জিত সিং এবং ডাঃ নন্দিতা দাশগুপ্ত। যথাক্রমে সচিব ও যুগ্ম-সচিব হিসাবে আইসিএস-উত্তর শাখার পদাধিকারী হয়েছেন।
কেন্টাকি লোকশিল্প কেন্দ্র

কেন্টাকি লোকশিল্প কেন্দ্র হল মার্কিন যুক্তরাষ্ট্রের কেন্টাকি রাজ্যে অবস্থিত লোক-শিল্পকলা সংক্রান্ত একটি প্রতিষ্ঠান যা মোরহেড স্টেট ইউনিভার্সিটি দ্বারা পরিচালিত হয়। এর লক্ষ্য কেবল লোকজ শিল্পগুলোকে সংরক্ষণ এবং জনগণকে সে বিষয়ে শিক্ষিত করে তোলা নয় বরং ঐতিহ্যবাহী সঙ্গীত, গল্পগাথা, সাহিত্য, নৃত্য ও কারুশিল্পের প্রচারণাও এটির কাজের অংশ।
মোরহেড স্টেট বিশ্ববিদ্যালয়ের লোক শিল্পকলা সংগ্রহের অংশ হিসাবে ১৯৮৫ সালে কেন্টাকি লোকশিল্প কেন্দ্রটি প্রতিষ্ঠিত হয়েছিল। ১৯৯৭ সাল পর্যন্ত সংগৃহীত নিদর্শনগুলো ক্যাম্পাসের দুটি পৃথক ভবনে রাখা হয়েছিল এবং পরে সেগুলো মোরেহেডের ফার্স্ট স্ট্রিট আর্টস জেলার ঐতিহাসিক ইউনিয়ন গ্রোসারি বিল্ডিংয়ে স্থানান্তর করা হয়েছিল। এটি কেন্টাকি লোকশিল্পীদের করা ১,৪০৭ টি শিল্পকর্ম রয়েছে।
কেন্টাকি লোকশিল্প কেন্দ্রের কয়েকজন উল্লেখযোগ্য শিল্পীদের মধ্যে রয়েছেন-